open-index/open-wikipedia-markdown huggingface dataset:
കോഴിക്കോടൻ ഹൽവ

കേരളത്തിൽ പ്രസിദ്ധമായ ഒരുതരം ഹൽവയാണ് **കോഴിക്കോടൻ ഹൽവ**.  മൈദയും പഞ്ചസാരയുമാണ് പരമ്പരാഗതമായി ഈ മധുരപലഹാരത്തിന്റെ പ്രധാന ചേരുവകൾ. ഇപ്പോൾ അരിമാവ്, ശർക്കര തുടങ്ങിയവ ചേര്ത്തും ഉണ്ടാക്കാറുണ്ട്. ഇത്തരത്തിവിള്ള ഹൽവ വേഗം കേടുവരുമെന്നതിനാൽ മൈദ ചേര്ത്തു തന്നെയാണ് കൂടുതലും ഹൽവ തയ്യാറാക്കാറുള്ളത്. കൊപ്ര, കശുവണ്ടി, ബദാം തുടങ്ങിയവ ചേര്ത്തും ഇളനീർ തുടങ്ങിയ രുചികളും വിവിധ നിറങ്ങളും ചേര്ത്തും ഹൽവയ്ക്ക്  വ്യത്യസ്തത വരുത്താറുണ്ട്. കോഴിക്കോട് കൂടുതലായി ഉണ്ടാക്കിയിരുന്നത് കൊണ്ടാണ് ഇതിന് ഈ പേര് ലഭിച്ചത്

### '''ഉണ്ടാക്കുന്ന വിധം'''

കശുവണ്ടി ചേര്ത്ത ചുവന്ന ഹൽവ ഉണ്ടാക്കുന്ന വിധമാണ് ഇവിടെ പറയുന്നത്. ഹൽവ ഉണ്ടാക്കുന്നതിന് മൂന്നു ദിവസം മുന്നേ മൈദ വെള്ളത്തിൽ കലക്കിയെടുക്കണം. മാവ് കട്ടകെട്ടാതെ കലങ്ങുന്നതിനു വേണ്ടി ആദ്യം കുറച്ചു വെള്ളം ചേര്ത്ത് നന്നായി കഴച്ചിട്ടു വേണം വെള്ളത്തിൽ കലക്കാൻ. പിന്നീടിത് അരിപ്പ ഉപയോഗിച്ച് അരിച്ചെടുക്കണം. മൈദ മാവ് അരിച്ച് കിട്ടുന്ന പാൽ 3 ദിവസം അനക്കാതെ വെച്ചിരുന്നാൽ കട്ടിയാകും. അതിനു ശേഷമാണ് ഹൽവ ഉണ്ടാക്കാനായി ഉപയോഗിക്കേണ്ടത്.

##### ചേരുവകൾ

മൈദ പാലാക്കിയത് - 8 കിലോ
വെള്ളം - 5 ലിറ്റർ
പഞ്ചസാര - 20 കിലോ
വെളിച്ചെണ്ണ - 30 കിലോ
കശുവണ്ടി - 3 കിലോ
ചുവന്ന ആർ കെ ജി നെയ്യ് - 3 കിലോ 	

##### തയ്യാറാക്കുന്ന വിധം

ഏകദേശം 140 ഡിഗ്രി ചൂടുള്ള അടുപ്പിലാണ് ഹൽവ തയ്യാറാക്കുന്നത്. ആദ്യം പഞ്ചസാര വെളളത്തിൽ അലിയിച്ചെടുക്കുക.. പിന്നീട് ഇതിലേക്ക് നെയ്യ് ചേർക്കുക.. ഈ മിശ്രിതത്തിലേക്ക് നേരത്തെ തയ്യാറാക്കി വെച്ച മൈദയുടെ പാൽ ഒഴിക്കുക. വെളിച്ചെണ്ണയും പഞ്ചസാരയും ചേർത്ത ശേഷം ഏകദേശം 20 മിനിറ്റോളം നിര്ത്താതെ ഇളക്കിക്കൊണ്ടേയിരിക്കുക. പാകമായിക്കൊണ്ടിരിക്കുന്ന ഹൽവയിലേക്ക് ശുവണ്ടി കൂടി ചേർത്ത ശേഷം അടുപ്പിൽ നിന്ന് ഇറക്കിവെയ്ക്കുക . പാത്രത്തിൽ ബാക്കി വരുന്ന എണ്ണ കോരിക്കളഞ്ഞ ശേഷം ഹൽവ നെയ്പുരട്ടിയ ട്രേയിലേക്ക് മാറ്റുക. അഗ്രഭാഗം വീതി കൂടിയതും പരന്നതുമായ തടി കൊണ്ടുള്ള ഉപകരണം കൊണ്ട് പലവട്ടം മർദ്ദമേൽപ്പിച്ച് ഹൽവയുടെ ആകൃതിയും അളവും കൃത്യമാക്കുക.

വർഗ്ഗം:ഭക്ഷണപദാർത്ഥങ്ങൾ

## അവലംബം
പരപ്പ (വെള്ളരിക്കുണ്ട്)

കാസർഗോഡ് ജില്ലയിലെ വെള്ളരിക്കുണ്ട് താലൂക്കിലെ ഒരു മലയോര പട്ടണമാണ് **പരപ്പ**.
ഒടയഞ്ചാൽ-ചെറുപുഴ റോഡിൽ ഒടയഞ്ചാലിനും വെള്ളരിക്കുണ്ടിനും മിടയിൽ **പരപ്പ** സ്ഥിതി ചെയ്യുന്നു.
കിനാനൂർ-കരിന്തളം പഞ്ചായത്തിലെ ഒരു പ്രധാന വ്യവസായിക കേന്ദ്രം ആണ് പരപ്പ.2009ൽ പരപ്പ ഒരു ബ്ലോക്ക് പഞ്ചായത്തായി പ്രഖ്യാപിച്ചു.

## അവലംബം

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
അനാർക്കലി (2015- ലെ ചലച്ചിത്രം)

തിരക്കഥാകൃത്തായ സച്ചി ആദ്യമായി സംവിധാനം ചെയ്ത് 2015 ൽ പുറത്തിറങ്ങിയ മലയാള ചലച്ചിത്രമാണ് **അനാർക്കലി**.പൃഥ്വിരാജ് കേന്ദ്രകഥാപാത്രത്തെ അവതരിപ്പിക്കുന്ന ഈ ചിത്രം നിർമ്മിച്ചിരിക്കുന്നത് രാജീവ് നായർ ആണ്.ബിജു മേനോൻ,കബീർ ബേദി,പ്രിയാൽ ഗോർ, മിയ ജോർജ്ജ് തുടങ്ങിയവരും പ്രധാന കഥാപാത്രങ്ങളെ അവതരിപ്പിക്കുന്നു.വിദ്യാസാഗർ ആണ് ഈ ചിത്രത്തിന്റെ സംഗീതസംവിധാനം നിർവഹിച്ചിരിക്കുന്നത്.കൊച്ചിയിലും ലക്ഷദ്വീപിലെ ബങ്കാരം,അഗത്തി എന്നീ ദ്വീപുകളിലുമായാണ് അനാർക്കലി ചിത്രീകരിച്ചത്.ശന്തനു എന്ന നീന്തൽ പരിശീലകന്റെ വേഷമാണ് ചിത്രത്തിൽ പൃഥ്വിരാജിന്.2015 നവംബർ 13നു തിയറ്ററുകളിലെത്തിയ അനാർക്കലിക്ക് അനുകൂലമായ പ്രേക്ഷകപ്രതികരണമാണ് ലഭിച്ചത്.
## അഭിനയിച്ചവർ

*പൃഥ്വിരാജ്-ശന്തനു
*ബിജു മേനോൻ - സക്കറിയ
*കബീർ ബേദി - ജാഫർ ഇമാം
*പ്രിയാൽ ഗോർ - നാദിറ ഇമാം
*സുദേവ് നായർ - നസീബ് ഇമാം
*മിയ ജോർജ്ജ് - ഷെറിൻ
*അരുൺ - രാജീവ്
*സംസ്കൃതി ഷേണോയ് - ദുവ
*മേജർ രവി - രാജൻ ജോസ്
*സുരേഷ് കൃഷ്ണ - കോയ
*രഞ്ജി പണിക്കർ
*മധുപാൽ
*ശ്യാമപ്രസാദ്- മാധവൻ നായർ

## സംഗീതം
രാജീവ് നായർ,മനോജ് എന്നിവർ രചിച്ചിരിക്കുന്ന അനാർക്കലിയിലെ ഗാനങ്ങൾക്ക് വിദ്യാസാഗർ ആണ് സംഗീതസംവിധാനം നിർവഹിച്ചിരിക്കുന്നത്.

## അവലംബം

## പുറത്തേക്കുള്ള കണ്ണികൾ
*
*
വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ
വർഗ്ഗം:പൃഥ്വിരാജ് അഭിനയിച്ച ചലച്ചിത്രങ്ങൾ
നീലനീക്കം

ഒരു വിദ്യുത്കാന്തിക പ്രസരണത്തിന്റെ തരംഗദൈർഘ്യത്തിൽ കുറവുണ്ടാകുന്നതിനെ (അനുസൃതമായി ആവൃത്തിയിൽ ഉയർച്ചയുണ്ടായി) നീലനീക്കം അഥവാ ബ്ലൂഷിഫ്റ്റ് എന്നു പറയുന്നു. ചുവപ്പുനീക്കം എന്ന പ്രതിഭാസത്തിനു നേർവിപരീതമാണിത്. കണങ്ങളുടെ ഭാരം വർദ്ധി ക്കുന്നതിനനുസരിച്ച് ഉത്സർജിക്കുന്ന പ്രകാശകണങ്ങളുടെ ഊർജ്ജനിലയും വർധിക്കും. ഇങ്ങനെ തരംഗദൈർഘ്യത്തിൽ വ്യത്യാസമുണ്ടായി സ്പെക്ട്രത്തിലെ നീലയ്ക്കടുത്തേക്ക് നീങ്ങും. 

ഡോപ്ലർ നീലനീക്കം, ഡോപ്ലർ പ്രഭാവം മൂലം സംഭവിക്കുന്നതാണ്.  ഒരു പ്രകാശസ്രോതസ്സിന്റെ യഥാർത്ഥവർണ്ണം (ആവൃത്തി) ഒരു വീക്ഷകനു കാണപ്പെടുന്നതു് ആ സ്രോതസ്സിന്റെ ആപേക്ഷികപ്രവേഗത്തിനനുസരിച്ച് വ്യത്യാസപ്പെടാം. നിരീക്ഷകനു നേരേ വരുന്ന വസ്തുവിൽ നിന്നും ഉത്സർജിക്കുന്ന പ്രസരണം നീലനീക്കത്തിനു വിധേയമാകും. ആൻഡ്രോമിഡ നക്ഷത്രസമൂഹം ഒരുദാഹരണമാണ്.

## അവലംബം


വർഗ്ഗം:ഡോപ്ലർ പ്രഭാവം
വർഗ്ഗം:ഗുരുത്വാകർഷണം
ദെൻപസാർ

**ദെൻപസാർ** ബാലിയുടെ തലസ്ഥാനമാണ്. ബാലി ദ്വീപിൽ സ്ഥിതിചെയ്യുന്ന ഈ പ്രദേശം, ലോകം മുഴുവൻ അറിയപ്പെടുന്ന പ്രധാന വിനോദസഞ്ചാരകേന്ദ്രമാണ്. 

വിനോദസഞ്ചാരവുമായി ബന്ധപ്പെട്ട് ബാലിയിലെ ഏറ്റവും വളർച്ചയുള്ള വാണിജ്യകേന്ദ്രമാണിത്. 2012 ലെ ജനസംഖ്യ കണക്കുപ്രകാരം ഇവിടത്തെ ജനസംഖ്യ 834,881 ആകുന്നു. ചുറ്റുപാടുമുള്ള മെട്രോപൊളിറ്റൻ ഭാഗത്ത് 2 മില്ല്യൻ ആളുകളേയുള്ളു. 
## പേരിന്റെ ഉൽഭവം
ബാലിനീസ് ഭാഷയിൽ *ദെൻ* എന്നാൽ വടക്ക് എന്നും *പസാർ* എന്നാൽ ബസാർ അല്ലെങ്കിൽ ചന്ത എന്നുമാണ് അർത്ഥം. ഇവിടെ ഉത്തര ഭാഗത്ത് കുംബസാരി ചന്ത സ്ഥിതിചെയ്യുന്നുണ്ട്. പഴയ കാലത്തെ വലിയ വാണിജ്യ കച്ചവടകേന്ദ്രത്തിനു ചുറ്റുപാടുമായി രൂപപ്പെട്ടതാകാം ഈ പ്രദേശം എന്നു കരുതുന്നു.  
## ചരിത്രം
### കോളനികാലം
ദെൻപസാർ ബദുങ്രാജവംശത്തിന്റെ തലസ്ഥാനമായിരുന്നു. 1906ൽ ഡച്ചുകാർ രാജകൊട്ടാരം ആക്രമിക്കുകയും കൊള്ളയടിക്കുകയും ചെയ്തു. അന്ന് ഡച്ചുകാർക്ക് കീഴടങ്ങാതെ ബാലി രാജാവും ആയിരക്കണക്കിനു ബാലിക്കാരും ആത്മഹത്യ ചെയ്തതിന്റെ സ്മാരകമായി ബാലി ചത്വരത്തിൽ ഒരു പ്രതിമ കാണാൻ കഴിയും. 
### സ്വാതന്ത്ര്യദിനങ്ങൾ
1958ൽ ദെൻപസാർ ബാലി പ്രവിശ്യയിലെ സർക്കരിന്റെ സ്ഥാനമായി. തുടർന്ന് ദെൻപസാർ വിനോദസഞ്ചാരകെന്ദ്രമായി ഭൗതികവും വാണിജ്യപരവും സാമൂഹ്യവും സാംസ്കാരികവുമായ വളർച്ച പ്രാപിച്ചു. വിദ്യാഭ്യാസം വ്യവസായം വിനോദസഞ്ചാരം എന്നിവയുടെ കേന്ദ്രമായി മാറുകയും ചെയ്തു. 

ആദ്യം ഒന്നിച്ചുനിന്ന ദെൻപസാറും ബന്ദുങും 1992 ജനുവരി 15നു വേർതിരിഞ്ഞ് ദെൻപസാർ സ്വയംഭരണപ്രദേശമായി മാറി. 
2009 നവംബർ 16നു ബന്ദുങിന്റെ തലസ്ഥാനം ദെൻപസാറിൽനിന്നും നീക്കി മങ്കുപുര ആക്കി മാറ്റി.
## ഭൂമിശാസ്ത്രം
127.78 km² ആണ് ദെൻപസാറിന്റെ വിസ്തീർണ്ണം. ഇത് ബാലിയുടെ 2.18% വരും. നെൽക്കൃഷിയാണു കൂടുതൽ. 

ബദുങ് നദി ബെനോവ ഉൾക്കടലിൽ പതിക്കും മുൻപ് ദെൻപസാറിനെ രണ്ടായി മുറിക്കുന്നു. 
### കാലാവസ്ഥ
വരണ്ട ഈർപ്പം നിറഞ്ഞ ഉഷ്ണകാലാവസ്ഥയാണ്. 
## ജനവിതരണം
2010ലെ കണക്കു പ്രകാരം 788,445 ആണു ജനസംഖ്യ. 2012ൽ 834,881 ആയി ഇതു മാറി. 
68.4% ഹിന്ദുക്കൾ ഇവിടെയുണ്ട്. ഇസ്ലാം ആണ് വലിയ ന്യൂനപക്ഷം. ക്രിസ്തുമതക്കാരും ബുദ്ധമതക്കാരും കൺഫ്യൂഷ്യൻ മതക്കാരുമാണ് മറ്റുള്ളവർ. 
## ഭരണം
നഗരം 4 ജില്ലകളായും ജില്ലകളെ 43 ഉപജില്ലകളായും 209 ഗ്രാമങ്ങളായും തിരിച്ചിരിക്കുന്നു. 
## വിദ്യാഭ്യാസം
ദെൻപസാറിൽ പ്രമുഖമായ അനേകം സർവ്വകലാശാലകളുണ്ട്. അവയിൽ ചിലവ:
*ഉദയന സർവ്വകലാശാല
*വർമ്മദേവ സർവ്വകലാശാല
*മഹാസരസ്വതി സർവ്വകലാശാല 
## സംസ്കാരം
ഹിന്ദു ആചാരങ്ങൾ ഇന്നും വലിയ സ്വാധീനം ചെലുത്തുന്നു. 
ദെൻപസാർ പുരാതനമായ പല കാഴച്ചകളുടെയും കേന്ദ്രമാണ്.
*ദെൻപസാറിലെ ഏറ്റവും പ്രധാന ക്ഷേത്രമാണ് പുര ജഗത്നാഥ
*പുര മാവൊസ്പാഹിത് മറ്റൊരു പ്രധാന ക്ഷേത്രമാണ്. ഈ ക്ഷേത്രത്തിൽ ഗരുഡന്റെയും ബതര ബായു എന്ന ഭീമന്റെയും വിഗ്രഹങ്ങൾ ഉണ്ട്. 
*ഹിന്ദു രീതിയിൽ പണിത ചർച്ച് ആണ് സെഇന്റ് ജോസഫ് ചർച്ച്. 
### മ്യൂസിയം
ബാലി മ്യൂസിയം ബാലിയുടെ കലയും സംസ്കാരവും കാണിച്ചുതരുന്നു. 
## ഇതും കാണൂ

*Bali Museum
*Denpasar International Airport
## അവലംബം

*https://en.wikipedia.org/wiki/Mangupura
*http://www.thejakartapost.com/news/2012/11/10/indian-firm-manage-bali-airport-operations.html
*http://bali.bps.go.id/index.php
കാലിക്കോ നിയമം

വസ്ത്രങ്ങളുടെ ഇറക്കുമതി നിരോധിച്ചുകൊണ്ട് ബ്രിട്ടണിൽ സർക്കാർ നടപ്പിലാക്കിയ നിയമമാണ് **കാലിക്കോ നിയമം (1690–1721)** അഥവാ കാലിക്കോ ആക്ട്.  ഇന്ത്യയിൽ നിന്നുള്ള പരുത്തി വസ്ത്രങ്ങൾ ഇറക്കുമതി നിരോധനവുമായി ബന്ധപ്പെട്ട സുപ്രധാനമായ നിയമമായിരുന്നു ഇത്.കാലിക്കോ വസ്ത്രങ്ങൾക്ക് ഇംഗ്ലണ്ടിൽ പ്രിയമേറുകയും ഇംഗ്ലീഷ് ഈസ്റ്റ് ഇന്ത്യാ കമ്പനി ഈ വസ്ത്രങ്ങൾ വൻതോതിൽ ഇറക്കുമതി ചെയ്യാനും ആരംഭിച്ചതോടെ പ്രാദേശിക കമ്പനികളുമായുള്ള കിടമത്സരത്തിന് ഇത് കാരണമായി. 1690 – 1720 കളിൽ ഇംഗ്ലണ്ടിലെ ദേശീയ രാഷ്ട്രീയത്തിൽ ചർച്ചക്ക് കാരണമായ പ്രശ്നമായി ഇത് മാറി.അഭ്യന്തര വസ്ത്ര വ്യാപാരം തകർച്ച നേരിടാനും ചൈനയിലെയും ഇന്ത്യയിലെയും വസ്ത്രങ്ങളുടെ നിർബാധമായ ഇറക്കുമതി വർദ്ദിക്കുകയും ചെയ്തു. ഇംഗ്ലീഷ് ഈസ്റ്റ് ഇന്ത്യാ കമ്പനിയുടെ ഈ ഇറക്കുമതി വ്യാപാരം അഭ്യന്തര വ്യാപാരത്തിന് ഭീഷണിയായെന്ന് മനസ്സിലാക്കിയ പാർലമെൻറ് ഒടുവിൽ 1721 ൽ കാലിക്കോ നിയമം പാസ്സാക്കുകയായിരുന്നു. 1790 കളിൽ 30 മില്യൺ പൗണ്ട് പരുത്തി വസ്ത്രങ്ങൾ ഇന്ത്യയിൽ നിന്നാണ് ഇംഗ്ലണ്ടിലേക്ക് ഇറക്കുമതി ചെയ്തിരുന്നത്.

## അവലംബം
1. Woodruff Smith, Consumption and the Making of Respectability, 1600–1800

വർഗ്ഗം:കോഴിക്കോട് ജില്ലയുടെ ചരിത്രവുമായി ബന്ധപ്പെട്ടവ
മധ്യകാല മലബാർ

മഹോദയപുരം പെരുമാക്കൻമാരുടെ പതനം സ്വരൂപങ്ങളുടെയും നാടുവാഴികളുടെയും വളർച്ചക്ക് നാന്ദി കുറിച്ചു.ഓരോ പ്രദേശത്തെയും നിയന്ത്രിച്ചിരുന്നത് അവിടുത്തെ സ്വരൂപമായിരുന്നു.കൂട്ടു കുടുംബം നിലനിന്നിരുന്ന പ്രദേശമാണ് പിന്നെ സ്വരൂപമായി മാറിയത്.കുറേ ഊരുകൾ ചേർന്നതായിരുന്നു നാട്.നാട് ഭരിച്ചിരുന്ന നാടുവാഴിക്ക് വ്യാപകമായ അധികാരങ്ങൾ ഉണ്ടായിരുന്നു.കോലത്തു നാട്,കോഴിക്കോട്(നെടിയിരുപ്പ്),വേണാട് എന്നിവയായിരുന്നു പെരുമാക്കൻമാരുടെ പതനശേഷം സ്വതന്ത്രമായ പ്രധാന നാടുകൾ.
## കോലത്തു നാട്
കോലത്തു നാട് കോരപ്പുഴ മുതൽ കാസർഗോഡ് വരെ വ്യാപിച്ചിരുന്നു.പുരാതന കാലത്തെ ഏഴിമലയാണ് പിൽക്കാലത്ത് കോലത്തുനാടായി രൂപപ്പെട്ടത്.ഇവിടുത്തെ ഭരണത്തെക്കുറിച്ച് അതുലന്റെ മൂഷക വംശത്തിൽ പ്രതിപാദിക്കുന്നുണ്ട്.1446 മുതൽ 1478 വരെ കോലത്തുനാട് ഭരിച്ചിരുന്ന ഉദയവർമ്മന്റെ സംരക്ഷണത്തിലാണ് ചെറുശ്ശേരി കൃഷ്ണഗാഥ രചിച്ചത്.
## കോഴിക്കോട്(നെടിയിരുപ്പ്)
പുതുതായി സ്വതന്ത്രമായ നാടുകളിൽ കൂടുതൽ പ്രതാപമുണ്ടായിരുന്നത് സാമൂതിരി ഭരിച്ചിരുന്ന നെടിയിരുപ്പിനാണ്.12-ആം നൂറ്റാണ്ടിലാണ് നെടിയിരിപ്പുകാർ പോർളാതിരിയെ തോൽപ്പിച്ച് കോഴിക്കോട് കീഴടക്കിയത്.അതോടു കൂടി ഇവർ തളിക്ഷേത്രത്തിന്റെ ട്രസ്റ്റി ആയിത്തീർന്നു.ആസ്ഥാനം കോഴിക്കോട്ടേക്ക് മാറ്റുകയും ചെയ്തു.ഒരു പ്രസിദ്ധ കച്ചവട കേന്ദ്രമായി കോഴിക്കോട് വളർന്നു.കോഴിക്കോടിന്റെ വളർച്ചയിൽ അറബികളുടെയും പ്രാദേശിക മുസ്ലിംകളുടെയും പങ്ക് എടുത്ത് പറയേണ്ടതാണ്.പന്തലായനി കൊല്ലത്തിന്റെ പ്രാധാന്യം മനസ്സിലാക്കിയ സാമൂതിരി അവിടെ പിടിച്ചെടുത്തതോടുകൂടി കോഴിക്കോട് ശക്തവും സമ്പന്നവുമായി മാറി.പിന്നീട് മാമാങ്കോത്സവത്തിന്റെ രക്ഷാപുരുഷസ്ഥാനവും സാമൂതിരിക്ക് ലഭിച്ചു.
## രേവതി പട്ടത്താനം
കോഴിക്കോട് തളി ക്ഷേത്രത്തിൽ വർഷംതോറും സാമൂതിരിയുടെ നേതൃത്വത്തിൽ മത്സരബുദ്ധ്യാ നടത്തപ്പെട്ടിരുന്ന വിദ്വൽസദസ്സാണ് രേവതി പട്ടത്താനം അഥവാ ഭട്ടസ്ഥാനം.ഇത് നടത്തിയിരുന്നത് തളി ക്ഷേത്രത്തിൽ വെച്ചായിരുന്നതു കൊണ്ട് ഇതിനെ തളി പട്ടത്താനം എന്നും വിളിക്കുന്നു.
## അരിയിട്ടു വാഴ്ച
കോഴിക്കോട് സാമൂതിരിയുടെ കിരീടധാരണവുമായി ബന്ധപ്പെട്ട് നടത്തിയിരുന്ന ചടങ്ങിനെ അരിയിട്ടു വാഴ്ച എന്ന് വിളിക്കുന്നു.മദ്ധ്യകാലകേരളത്തിൽ ഇത് വളരെ വിപുലമായി പ്രാധാന്യത്തോടെ നടത്തിയിരുന്നു.തീപ്പെട്ട സാമൂതിരിയുടെ അടിയന്തരത്തിന് തിരുവന്തളി എന്നാണ് പറയുക.
## പതിനെട്ടരക്കവികൾ
കോഴിക്കോട് സാമൂതിരിയായിരുന്ന മാനവിക്രമന്റെ സദസ്സിൽ ഉണ്ടായിരുന്ന പതിനെട്ട് സംസ്കൃത പണ്ഡിതന്മാരും മലയാളത്തിൽ മാത്രം കവിതയെഴുതിയതു കൊണ്ട് പൂർണ്ണപദവിക്ക് അർഹനല്ലാതിരുന്ന പുനം നമ്പൂതിരിയും ചേർന്നതാണ് പതിനെട്ടരക്കവികൾ.
## മഹാഭാരതപട്ടത്താനം
ക്ഷേത്രപരിസരങ്ങളിൽ മഹാഭാരത കഥ വ്യാഖ്യാനം ചെയ്ത് പൊതുജനങ്ങളെ കേൾപ്പിക്കുന്ന സമ്പ്രദായം നിലനിന്നിരുന്നു.സംസ്കൃത പണ്ഡിതൻമാരായിരുന്ന മാവാതെ പട്ടൻമാർ(മഹാ ഭാരത പട്ടൻമാർ)ആയിരുന്നു ഇത് ചെയ്തിരുന്നത്.
## ശാലകൾ
മദ്ധ്യകാല കേരളത്തിൽ ക്ഷേത്രങ്ങളോടനുബന്ധിച്ച് പ്രവർത്തിച്ചിരുന്ന വേദാധ്യായത്തിനുള്ള വിദ്യാഭ്യാസശാലകളായിരുന്നു ശാലകൾ.കാന്തള്ളൂർശാല,മൂഴിക്കുളംശാല,എന്നിവയായിരുന്നു പ്രധാന ശാലകൾ.ഇവക്കു പുറമെ ശുകപുരംശാല,തിരുനെല്ലിശാല,കൊട്ടാരക്കരശാല എന്നിവയെക്കുറിച്ചും രേഖകളിൽ പരാമർശമുണ്ട്.ദക്ഷിണനളന്ദ എന്നു പ്രസിദ്ധമായിരുന്നത് കാന്തള്ളൂർ ശാലയായിരുന്നു.
## അവലംബം
മാതൃഭൂമി ഇയർബുക്ക് 2013

വർഗ്ഗം:മലബാർ
വർഗ്ഗം:കേരളചരിത്രം
പാത്രക്കടവ് വെള്ളച്ചാട്ടം

പാലക്കാട് ജില്ലയിലെ സൈലൻറ് വാലി സംരക്ഷിത വനമേഖലയിൽ സ്ഥിതിചെയ്യുന്ന പ്രസിദ്ധമായ വെള്ളച്ചാട്ടമാണ് **പാത്രക്കടവ് വെള്ളച്ചാട്ടം**. ധാരാളം സന്ദർശകർ എത്തിച്ചേരുന്ന ഈ വെള്ളച്ചാട്ടം മനോഹരമായ പ്രകൃതിഭംഗിയാൽ ശ്രദ്ധേയമാണ്. പാത്രക്കടവ് കുരുതിച്ചാലിൽ ആണ് ഈ വെള്ളച്ചാട്ടം സ്ഥിതി ചെയ്യുന്നത്.

## ജലവൈദ്യത പദ്ധതി
ഇവിടെ നടക്കുന്ന ജലവൈദ്യുത പദ്ധതിയുമായി ബന്ധപ്പെട്ട് പരിസ്ഥിതി സംഘടനകളുടെ സമരങ്ങൾ ഇവിടെ സജീവമായിരുന്നു. വനം വകുപ്പും പദ്ധതിക്കെതിരെ രംഗത്ത് വന്നിരുന്നു.. 
## ഇക്കോടൂറിസം പദ്ധതി
പാത്രക്കടവിൽ ഇക്കോ ടൂറിസം പദ്ധതി നടപ്പിലാക്കാനാണ് സർക്കാർ ഉദ്ദേശിക്കുന്നത്. പരിസ്ഥിതിക്ക് ദോഷകരമല്ലാത്ത രീതിയിലും സൈലൻറ്വാലിയുടെ പ്രകൃതിരമണീയത സന്ദർശകർക്ക് അനുഭവിക്കാൻ കഴിയുന്ന വിധത്തിലാണ് പദ്ധതി വിഭാവനം ചെയ്യുന്നത്. 
## അവലംബം

വർഗ്ഗം:കേരളത്തിലെ വെള്ളച്ചാട്ടങ്ങൾ
വർഗ്ഗം:പാലക്കാട് ജില്ലയിലെ വിനോദസഞ്ചാരകേന്ദ്രങ്ങൾ
തുവ്വൂർ

മലപ്പുറം ജില്ലയിലെ നിലമ്പൂർ താലൂക്കിലുള്ള ഒരു ഗ്രാമമാണ് **തുവ്വൂർ**. ജില്ലാ ആസ്ഥാനത്തു നിന്ന് 30 കിലോമീറ്റർ കിഴക്കു ഭാഗത്താണ് ഈ പ്രദേശം സ്ഥിതിചെയ്യുന്നത്. വണ്ടൂർ ബ്ലോക്ക് പരിധിയിൽ വരുന്ന തുവ്വൂർ പഞ്ചായത്തിൻറെ ആസ്ഥാനവും ഇവിടെയാണ്. 1962-ൽ തുവ്വൂർ പഞ്ചായത്ത് രൂപീകരിച്ചു.പഴയ ഏറനാട് താലൂക്കിലെ **തുവയൂർ** എന്ന സ്ഥലമാണ് തുവ്വൂർ ആയി മാറിയതെന്നാണ് പറയപ്പെടുന്നത്.

## ചരിത്രം
ചരിത്രപ്രാധാന്യമുള്ള മലപ്പുറം ജില്ലയിലെ ഒര പ്രദേശമാണ് തുവ്വൂർ. ടിപ്പു സുൽത്താന്റെ കാലഘട്ടത്തിലാണ് പഞ്ചായത്തിലെ ആദ്യകാല റോഡുകൾ നിർമ്മിച്ചതെന്ന് പറയപ്പെടുന്നു. പഞ്ചായത്തിലൂടെ കടന്നുപോകുന്ന സംസ്ഥാനപാത 39 ആണ് ഇവിടുത്തെ പ്രധാന റോഡ്. ഗ്രാമത്തിലൂടെ റയിൽവേ പാതയും കടന്നു പോകുന്നുണ്ട്. മൂന്നര കിലോമീറ്റർ ദൈർഘ്യമുള്ള ഷൊർണ്ണൂർ-നിലമ്പൂർ റെയിൽപ്പാതയാണ്  ഇവിടെയുള്ളത്. പഞ്ചായത്തിന്റെ തെക്ക്-വടക്ക് അതിരുകളെ ബന്ധിപ്പിച്ചുകൊണ്ട് 9 കിലോമീറ്റർ ദൈർഘ്യമുള്ള ടിപ്പുസുൽത്താൻ റോഡ് കടന്നുപോകുന്നു.

## വിദ്യാഭ്യാസ സ്ഥാപനങ്ങൾ

* ഗവ. ഹയർസെക്കൻഡറി സ്കൂൾ, തുവ്വൂർ
* ഗവ. ഹൈസ്ക്കൂൾ, നീലാഞ്ചേരി
* തറക്കൽ എ.യു. പി. സ്കൂൾ, തുവ്വൂർ
* ഗവ. എൽ. പി. സ്കൂൾ, തുവ്വൂർ
* ഗവ. എം. എൽ. പി. സ്കൂൾ, മാമ്പുഴ
* ഗവ. എം. എൽ. പി. സ്കൂൾ,മുണ്ടക്കോട്
* ഗവ. എം. എൽ. പി. സ്കൂൾ, അക്കരക്കുളം
* എ. എൽ. പി. സ്കൂൾ, അക്കരപ്പുറം

## ആരാധനാലയങ്ങൾ
* തുവ്വൂർ വേട്ടക്കൊരുമകൻ ക്ഷേത്രം
* കാട്ടമ്പലം ശിവ ക്ഷേത്രം 
* തുവ്വൂർ വലിയ ജുമാഅത്ത് പള്ളി
* നീലാഞ്ചേരി ജുമാഅത്ത് പള്ളി
* വെള്ളോട്ടുപാറ ആർ.സി.ചർച്ച്

## ഇതും കൂടി ശ്രീ തിരുവളയനാട്ടമ്മ ദേവീക്ഷേത്രം
* തുവ്വൂരിൽ കാണപ്പെടുന്ന സസ്യങ്ങൾ
* തുവ്വൂരിൽ കാണപ്പെടുന്ന പ്രാണികൾ
## അവലംബം

വർഗ്ഗം:മലപ്പുറം ജില്ലയിലെ ഗ്രാമങ്ങൾ
വർഗ്ഗം:മലപ്പുറം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
ജംബി പട്ടണം

**ജംബി** ഇന്തോനേഷ്യയിലെ ജംബി പ്രവിശ്യയുടെ തലസ്ഥാനം. ഇത് സുമാത്ര ദ്വീപിലാണു സ്ഥിതിചെയ്യുന്നത്. ബതാങ് ഹരി നദിയിലെ ഇവിടുത്തെ തുറമുഖം പ്രസിദ്ധമാണ്. ഇത് ഒരു എണ്ണ സമ്പുഷ്ടപ്രദേശമാണ്. റബറാണു പ്രധാന വ്യാവസായികോൽപ്പന്നം. ശ്രീവിജയസാമ്രാജ്യത്തിന്റെ അവശിഷ്ടങ്ങൾ കിടക്കുന്ന മുവാറോ ജംബി 26 കിലോമീറ്റർ അകലെക്കിടക്കുന്നു. 
## അവലംബം

വർഗ്ഗം:ഇന്തോനേഷ്യയിലെ പ്രവിശ്യകൾ
തേക്കൊട്ട

തേക്കൊട്ട (പണ്ട് വെള്ളം കോരൻ ഉപയോഗിക്കുന്ന സാധനം )അഥവാ തേക്കുകൊട്ട എന്നത്( കേരളത്തിൽ കൃഷി ആവശ്യത്തിനും മറ്റുമായ് കർഷകർ വെള്ളം കോരി തേകുന്നതിനുള്ള കൊട്ട ആണ്) .പുതിയ കാർഷിക സാമഗ്രികളുടെ കടന്നു വരവിൽ മണ്മറഞ്ഞു പോയ ഒന്നാണിത്.
ചെറിയ കുളങ്ങൾ തേകി വെള്ളം വറ്റിക്കാനും തേക്കുകൊട്ട ധാരാളം ഉപയോഗിച്ചിരുന്നു. ഇതിന്റെ മുകൾവശം ദീർഘവൃത്താകൃതിയിലായിരിക്കും. താഴേക്ക് അത് ചുരുങ്ങിവരും. കൊട്ടയുടെ വായിലും അടിയിലും ഓരോ കയർ കെട്ടും. ഇവയെ യഥാക്രമം വാക്കയറെന്നും അടിക്കയറെന്നും വിളിക്കും.  കൊട്ടയിൽ വെള്ളം നിറക്കുമ്പോൾ വാക്കയർ വലിച്ച്പിടിച്ച് അടിക്കയർ അയച്ചുവിടും . ഈ സമയത്ത് കൊട്ട ഒരുവശത്തേക്ക് ചരിയുകയും അതിൽ വെള്ളം നിറയുകയും ചെയ്യും. പിന്നീട് വാക്കയർ അയച്ച് കൊട്ട ഉയർത്തുന്നു. കൊട്ട തറനിരപ്പിന് സമാന്തരമാവുമ്പോൾ അടിക്കയർ വലിച്ചുമുറുക്കുകയും വാക്കയർ അയച്ചിടുകയും ചെയ്യുന്നു.അതോടെ കൊട്ട ഒരുവശത്തേക്ക് ചെരിയുകയും വെള്ളം പുറത്തേക്കൊഴുകുകയും ചെയ്യും. .

## അവലംബം

വർഗ്ഗം:കാർഷികോപകരണങ്ങൾ
മുസ്‌രീസിലൂടെ

ലോകത്തിലെ ആദ്യത്തെ ഓഗ്മെന്റ് റിയാലിറ്റി യാത്രാവിവരണ പുസ്തകമാണ് **മുസ്‌രീസിലൂടെ**. ഇതുവരെ പുറത്തിറങ്ങിയതിൽ ഇന്ത്യയിൽ ആദ്യത്തേതും ലോകത്തിൽ ആറാമത്തേതുമായ ഓഗ്മെന്റ് റിയാലിറ്റി പുസ്തകവും ഇതു തന്നെയാണ്. നിരക്ഷരൻ എന്ന തൂലികാനാമത്തിൽ അറിയപ്പെടുന്ന മനോജ് രവീന്ദ്രനാണ് ഈ പുസ്തകം എഴുതിയത്. 2015 ഡിസംബർ 11ന് തൃശ്ശൂർ കേരള സാഹിത്യ അക്കാദമി ഹാളിലാണ് ഈ പുസ്തകത്തിന്റെ ഔപചാരിക പ്രകാശനകർമ്മം നടന്നത്.

## അവലംബം
സുഖഭൂമി

**സുഖഭൂമി** ഇന്തോനേഷ്യയിലെ പടിഞ്ഞാറൻ ജാവയിലെ ഗിദെ പർവ്വതത്തിന്റെ അടിവാരത്തിൽ സുഖഭൂമി എന്നറിയപ്പെടുന്ന റീജൻസിക്ക് അകത്തു സ്ഥിതിചെയ്യുന്നു. രാജ്യ തലസ്ഥാനമായ ജക്കാർത്തയ്ക്ക് ഏതാണ്ട് 80 കിലോമീറ്റർ തെക്കാണിതു കിടക്കുന്നത്. 600 മീറ്റർ (2000 അടി) ഉയരത്തിൽ കിടക്കുന്ന ഈ പട്ടണം ഒരു ഹിൽ സ്റ്റേഷൻ ആണ്. റബരുല്പാദനം ആണ് ഇവിടുത്തെ പ്രധാന വ്യവസായം. ഈ പ്രദേശം ജനനിബിഡമാണ്. 48.15 ചതുരശ്രകിലോമീറ്റർ ആണ് ഈ പട്ടണത്തിന്റെ വിസ്തീർണ്ണം. 2010ലെ സെൻസസ് പ്രകാരം 300,359 ആണു ജനസംഖ്യ. (2014ലെ ജനസംഖ്യ 321,205 ആകുന്നു) 
## ഭരണ ജില്ലകൾ
സുഖഭൂമി 7 ജില്ലകൾ (kecamatan) ആയി തിരിച്ചിരിക്കുന്നു. 
*ബാരോസ് (29,536)
*Lembursitu (33,719)
*Cibeureum (34,719)
*Citamiang (47,580)
*Warudoyong (52,730)
*Gunung Puyuh (43,622)
*Cikole (56,755)
## ചരിത്രം
ഡച്ച് അധിനിവേശകാലത്ത് സുഖഭൂമി അവരുടെ പോലീസ് ആക്കാദമിയുടെ ആസ്ഥാനമായിരുന്നു. 
ഇവിടെയുള്ള 804ലെ പഴയ ജാവാനീസ് ഭാഷയിലുള്ള സുഖഭൂമി ആലേഖനങ്ങൾ ചരിത്രപ്രസിദ്ധമാണ്.
## അവലംബം

*Biro Pusat Statistik, Jakarta, 2011.
*Indonesia confirms second case of polio, ABC Radio Australia 5 April 2005.
*"PT KAI revives Bogor-Sukabumi route". November 10, 2013
*https://en.wikipedia.org/wiki/Sukabumi_Regency.
ജയപുര

**ജയപുര** (Indonesian: Kota Jayapura) ഇന്തോനേഷ്യയിലെ പാപുവ പ്രവിശ്യയുടെ തലസ്ഥാനമാണ്. ന്യൂ ഗിനിയ ദ്വീപിലാണ് ഇതു സ്ഥിതിചെയ്യുന്നത്. യോസ് സുദർശോ ഉൽക്കടലിനടുത്താണിതു സ്ഥിതിചെയ്യുന്നത്. ഈ സ്ഥലത്തിനു 935.92 ചതുരശ്ര കിലോമീറ്റർ വിസ്തൃതിയുണ്ട്. ഇതിന്റെ കിഴക്കുഭാഗത്താണ് പാപുവ ന്യൂ ഗിനിയ രാജ്യം കിടക്കുന്നത്. ഉത്തര ഭാഗത്ത് പസിഫിക് സമുദ്രം കിടക്കുന്നു. 2014ലെ സെൻസസ് അനുസരിച്ച് 315,872 ആണു ജനസംഖ്യ. 
## ഭരണമേഖലകൾ
ഈ പട്ടണത്തിനു 5 കെക്കാമതാൻ (ജില്ലകൾ) ഉണ്ട്. 
## പേരിന്റെ ഉൽഭവം
ജയപുര സംസ്കൃതത്തിൽ നിന്നുമുണ്ടായതാണ്. വിജയത്തിന്റെ പട്ടണം എന്നർത്ഥം. നെതർലാന്റിനെതിരായി ഇന്തോനേഷ്യൻ സമരനായകനായ സുഹാർത്തോ വിജയിച്ചതിന്റെ സ്മാരകമായാണ് അദ്ദേഹം ഈ പട്ടണത്തിനു ജയപുര എന്നു പേരിട്ടത്. ഓപ്പറേഷൻ ത്രികോറ എന്നാണീ സമരത്തിനു പേരിട്ടിരുന്നത്. 14 ആഗസ്റ്റ് 1962 മുതൽ 15 ആഗസ്റ്റ് 1962 വരെയാണീ യുദ്ധം നടന്നത്. 
## ഭൂമിശാസ്ത്രം
മലകളും നിബിഡവനങ്ങളും നിറഞ്ഞ ഇവിടെ 30% പ്രദേശത്തേ ജനവാസമുള്ളൂ. വനം സംരക്ഷിതപ്രദേശമാണ്. ശരാശരി താപനില 29 °C-31.8 °C ആകുന്നു. 
## അവലംബം

* "Jayapura". Encyclopædia Britannica Online. Retrieved 27 May 2010.
തിരുനാവായ തീവണ്ടി നിലയം

മലപ്പുറം ജില്ലയിൽ തിരുനാവായ പഞ്ചായത്തിലെ എടക്കുളം എന്ന സ്ഥലത്തു സ്ഥിതിചെയ്യുന്ന തീവണ്ടി നിലയമാണ് **തിരുനാവായ തീവണ്ടി നിലയം** (കോഡ്  - **TUA**). മുമ്പ് **എടക്കുളം തീവണ്ടി നിലയം** എന്ന പേരിലാണ് ഇത് അറിയപ്പെട്ടിരുന്നത്. ദക്ഷിണ റെയിൽവേയുടെ പാലക്കാട് ഡിവിഷനിലാണ് ഈ നിലയം ഉൾപ്പെടുന്നത്. കേരളത്തിലെ റെയിൽ ഗതാഗത ശൃംഖലയിൽ തിരൂർ, കുറ്റിപ്പുറം എന്നീ തീവണ്ടി നിലയങ്ങളെ തമ്മിൽ ബന്ധിപ്പിക്കുന്ന നിലയമാണിത്.

## ചരിത്രം
മലപ്പുറം ജില്ലയിലെ തിരൂറിൽ നിന്ന് എട്ടു കിലോമീറ്റർ തെക്കുഭാഗത്ത് സ്ഥിതിചെയ്യുന്ന ഒരു പ്രശസ്തമായ  സ്ഥലമാണ് തിരുനാവായ. നിളാ നദിയുടെ തീരത്തുള്ള ഈ സ്ഥലത്തു വച്ചാണ് ചരിത്രപ്രസിദ്ധമാർന്ന മാമാങ്കം നടന്നിരുന്നത്. 

തിരുനാവായ ഗ്രാമപഞ്ചായത്തിലുള്ള എടക്കുളം എന്ന സ്ഥലത്ത് തിരുനാവായ തീവണ്ടി നിലയം സ്ഥിതിചെയ്യുന്നു. ഏറെ വർഷങ്ങൾക്കു മുമ്പ് പഞ്ചായത്തിലെ ഏറ്റവും വലിയ വ്യാപാര കേന്ദ്രമായിരുന്നു എടക്കുളം. സ്വാതന്ത്ര്യസമരകാലത്ത് നടന്ന മലബാർ കലാപത്തിൽ (1921) ഒരു പ്രധാന പങ്കുവഹിച്ച പ്രദേശമാണിത്. സമരാനുകൂലികളെ ബ്രിട്ടീഷ് പട്ടാളക്കാർ ജയിലിലടച്ചതും ഈ സ്ഥലത്തുവച്ചാണ്.

## തീവണ്ടി നിലയത്തിന്റെ പ്രത്യേകതകൾ
തിരൂർ റെയിൽവേ സ്റ്റേഷനും കുറ്റിപ്പുറം സ്റ്റേഷനും ഇടയിലാണ് തിരുനാവായ റെയിൽവേ സ്റ്റേഷൻ സ്ഥിതിചെയ്യുന്നത്. ഇതിന് സമുദ്രനിരപ്പിൽ നിന്ന് ആറു മീറ്റർ ഉയരമുണ്ട്‌. വൈദ്യുതീകരിച്ച ട്രാക്കുകളോടൊപ്പം രണ്ടു പ്ലാറ്റ്ഫോമുകളാണ് ഇവിടെയുള്ളത്. പതിനാലോളം തീവണ്ടികൾ ഇവിടെ നിർത്തുന്നുണ്ട്. ഇവയിൽ മിക്കതും പാസഞ്ചർ ട്രെയിനുകളാണ്. ഇവിടെ നിന്ന് രണ്ടു കിലോമീറ്റർ അകലെയുള്ള തിരുനാവായ നാവാമുകുന്ദക്ഷേത്രം സന്ദർശിക്കാനെത്തുന്നവർക്ക് ഏറെ സഹായകമാണ് ഈ റെയിൽവേ സ്റ്റേഷൻ.

## സർവീസ് നടത്തുന്ന തീവണ്ടികൾ
തിരുനാവായ റെയിൽവേ സ്റ്റേഷനിൽ നിർത്തുന്ന തീവണ്ടികൾ.

## അടുത്തുള്ള റെയിൽവേ സ്റ്റേഷനുകൾ
തിരുനാവായ തീവണ്ടി നിലയത്തിനു സമീപമുള്ള റെയിൽവേ സ്റ്റേഷനുകൾ.
* കുറ്റിപ്പുറം റെയിൽവേ സ്റ്റേഷൻ - 6 കിലോമീറ്റർ
*തിരൂർ റെയിൽവേ സ്റ്റേഷൻ - 9 കി.മീ.
*ഷൊർണൂർ ജങ്ക്ഷൻ റെയിൽവേ സ്റ്റേഷൻ - 36 കി.മീ.
*കോഴിക്കോട് മെയിൻ സെൻട്രൽ - 50 കി.മീ.

## അടുത്തുള്ള വിമാനത്താവളങ്ങൾ
തീവണ്ടി നിലയത്തിനടുത്തുള്ള വിമാനത്താവളങ്ങൾ.
*കോഴിക്കോട് അന്താരാഷ്ട്ര വിമാനത്താവളം - 60 കി.മീ.
*കൊച്ചി അന്താരാഷ്ട്ര വിമാനത്താവളം - 140 കി.മീ.
*കോയമ്പത്തൂർ അന്താരാഷ്ട്ര വിമാനത്താവളം - 145 കി.മീ.

## അവലംബം

വർഗ്ഗം:മലപ്പുറം ജില്ലയിലെ തീവണ്ടിനിലയങ്ങൾ
വർഗ്ഗം:പാലക്കാട് റെയിൽവേ ഡിവിഷൻ
കമ്പ്യൂട്ടർ ശാസ്ത്രജ്ഞരുടെ പട്ടിക

**കമ്പ്യൂട്ടർ ശാസ്ത്രജ്ഞരുടെ പട്ടിക**
## അ-ആ

* വിൽ വാൻ ഡെർ ആൾസ്റ്റ് – business process management, process mining, Petri nets
* സ്കോട്ട് ആറോൺസൺ - quantum computing and complexity theory
* ഹാൽ ഏബൽസൺ – intersection of computing and teaching
* സെർഗെ അബൈറ്റ്ബൗൽ – database theory
* സാംസൺ അബ്രാംസ്കി – game semantics
* ലിയോനാർഡ് ആഡിൽമാൻ – RSA, DNA computing
* മനീന്ദ്ര അഗ്രവാൽ – polynomial-time primality testing
* ലുയിസ് വോൺ അഹൻ – human-based computation
* ആൽഫ്രെഡ് അഹൊ – compilers book, the 'a' in AWK
* Frances E. Allen – compiler optimization
* Gene Amdahl – supercomputer developer, founder of Amdahl Corporation
* David P. Anderson - volunteer computing
* Andrew Appel – compilers text books
* Bruce Arden – programming language compilers (GAT, MAD), virtual memory architecture, MTS
* Sanjeev Arora – PCP theorem
* John Vincent Atanasoff – computer pioneer
* Ahmed Albarwary – CEO of VirusOut Lab.

വർഗ്ഗം:കമ്പ്യൂട്ടർ ശാസ്ത്രജ്ഞർ
വർഗ്ഗം:പട്ടികകൾ
ബോംബിസിഡെ

ഒരു നിശാശലഭ കുടുംബമാണ് **ബോംബിസിഡെ**. പ്രധാനമായും ഏഷ്യൻ രാജ്യങ്ങളിൽ കണ്ടുവരുന്നു. പട്ടുനൂൽ നിർമ്മാണത്തിനുപയോഗിക്കുന്ന ബോംബിക്സ് മോറി (Bombyx mori (Linnaeus)) ഈ കുടുംബത്തിൽപ്പെടുന്നു.
## അവലംബം

*Natural History Museum Lepidoptera genus database
* List of Bombycidae Types (Museum Witt München).

വർഗ്ഗം:നിശാശലഭങ്ങൾ
സൈക്കിഡെ

ഒരു നിശാശലഭ കുടുംബമാണ് **സൈക്കിഡെ** അഥവാ **സഞ്ചിപ്പുഴു നിശാശലഭങ്ങൾ**.മുട്ടയിൽ നിന്നും പുറത്തു വന്നയുടൻ തന്നെ പട്ടുനൂലുകൊണ്ട് ഒരു കവചം ഉണ്ടാക്കി അതിനുള്ളിൽ ലാർവദശ മുഴുവനും കഴിച്ചു കൂട്ടുന്നു.

വർഗ്ഗം:നിശാശലഭങ്ങൾ
ലൈമാൻട്രിഡെ

എറിബിഡെ കുടുംബത്തിൽപെടുന്ന  ഒരു നിശാശലഭ ഉപകുടുംബമാണ് **ലൈമാൻട്രിഡെ**.ഇതിലെ അംഗങ്ങൾ ടസ്സോക്ക് നിശാശലഭങ്ങൾ എന്നും അറിയപ്പെടുന്നു.

വർഗ്ഗം:നിശാശലഭങ്ങൾ
ഹേമ ഉപാധ്യായ

ഭാരതീയയായ ചിത്രകാരിയായിരുന്നു **ഹേമ ഉപാധ്യായ**. 
## പുരസ്കാരങ്ങൾ
ഗുജറാത്ത് ലളിതകലാ അക്കാദമിയുടേയും കേന്ദ്ര ലളിതകലാ അക്കാദമിയുടേതുമടക്കം നിരവധി പുരസ്‌കാരങ്ങൾ നേടിയിട്ടുള്ള ചിത്രകാരിയാണ് ഹേമ ഉപാധ്യായ. റോമിലെ മാക്രോ മ്യൂസിയത്തിൽ അടക്കം നിരവധി രാജ്യാന്തര എക്‌സിബിഷനുകളിൽ അവരുടെ ചിത്രങ്ങൾ പ്രദർശിപ്പിച്ചിട്ടുണ്ട്. 
## മരണം
2015 ൽ മുംബൈയിലെ ധനൂക്കർ വാഡി പ്രദേശത്തെ ഒരു സെമിത്തേരിക്ക് സമീപമുള്ള അഴുക്കുചാലിൽ ഹേമയും അവരുടെ അഭിഭാഷകൻ ഹരീഷ് ബംബാനിയും കൊല്ലപ്പെട്ട നിലയിൽ കാണപ്പെട്ടു.
## അവലംബം

## പുറം കണ്ണികൾ
*Artist Profile, Timeline, Interviews, Artworks 
* Hema Upadhyay at Gallery Nature Morte
* Chemould—Contemporary Art Gallery
* Studio La Città
* Vadehraart.com
* Museum on the Seam 
* Macro—Museo d′Arte Contemporaneo 
* Singapore Tyler Print Institute
* Atelier Calder

വർഗ്ഗം:1972-ൽ ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ചിത്രകാരികൾ
വർഗ്ഗം:കേന്ദ്ര ലളിതകലാ അക്കാദമി പുരസ്കാരം ലഭിച്ചവർ
വർഗ്ഗം:ഭാരതീയ ചിത്രകാരികൾ
വർഗ്ഗം:കൊല ചെയ്യപ്പെട്ട കലാകാരന്മാർ
വർഗ്ഗം:മുംബൈയിൽ കൊല ചെയ്യപ്പെട്ടവർ
പ്രശാന്ത് നായർ.എൻ.

കോഴിക്കോട് ജില്ലയുടെ മുൻ കളക്ടർ ആയിരുന്നു  **എൻ പ്രശാന്ത് (N Prasanth I.A.S)** സാധാരണ ഒരു ജില്ല കളക്ടർ എന്നതിൽ നിന്നും മാറി പലവിധത്തിലുള്ള ജനോപകാരപ്രദമായ നൂതന പരിപാടികളും നടപ്പിലാക്കി ഇദ്ദേഹം ശ്രദ്ധേയത നേടിയിട്ടുണ്ട്. റോഡുകളിലെ കുഴിയടയ്ക്കാൻ സ്പോൺസർമാരെ തേടുന്ന *[[നമുക്ക് നിരത്താം നമ്മുടെ നിരത്ത്]]* എന്ന പദ്ധതിയും വിശക്കുന്നവർക്കു ഭക്ഷണം നൽകാനുള്ള പദ്ധതിയായ ഓപ്പറേഷൻ സുലൈമാനിയും വിദ്യാർത്ഥികളുടേ യാത്രാസൗകര്യം വർദ്ധിപ്പിക്കാനുള്ള സവാരി ഗിരിഗിരിയും യാത്രക്കാർക്ക് അവരുടെ ഏറ്റവും അടുത്തുള്ള ഓട്ടോ റിക്ഷ കണ്ടുപിടിക്കുന്നതിനുള്ള ഒരു ആൻഡ്രോയ്ഡ് ആപ്ലിക്കേഷൻ ആയ *എയ് ഓട്ടൊ*യും പൊതുനിരത്തിൽ മൂത്രമൊഴിക്കുന്നവരുടെ ചിത്രം ഏടുത്ത് കളക്ടർക്ക് അയച്ചുകൊടുക്കുന്ന പരിപാടിയായ *ത്രിമൂത്രി ഫോട്ടോ കണ്ടസ്റ്റും*, കോഴിക്കോടിനെപ്പറ്റി അറിയേണ്ടതെല്ലാം ഉൾപ്പെടുത്തി കോഴിപീഡിയ എന്ന വിജ്ഞാനകോശപദ്ധതിയും എടുത്തു പറയേണ്ട കാര്യങ്ങളാണ്. സോഷ്യൽ മീഡിയയിലും സജീവസാന്നിധ്യമായ ഇദ്ദേഹത്തെ പൊതുജനങ്ങൾ സ്നേഹത്തോടെ *കളക്ടർ ബ്രൊ* എന്നു വിളിക്കുന്നു.

## പ്രധാന പദ്ധതികൾ
### നമുക്ക് നിരത്താം നമ്മുടെ നിരത്ത്
നമുക്ക് നിരത്താം നമ്മുടെ നിരത്ത് എന്നത് പൊതുജനങ്ങളുടെ സഹകരണത്തോടെ റോഡുകളിലെ കേടുപാടുകൾ തീർക്കുന്ന ഒരു പദ്ധതിയാണ്. 48 മണിക്കൂർ ആയിട്ടും നന്നാക്കാതെ കിടക്കുന്ന റോഡുകളായിരിക്കും ഈ രീതിയിൽ നന്നാക്കുക. റോഡിലെ കുഴികൾ അടയ്ക്കാൻ പണം നൽകുന്ന ആളിന്റെയോ സ്ഥാപനത്തിന്റെയോ പേരും പരസ്യവും റോഡു നന്നാക്കുന്ന വാഹനത്തിൽ മുകളിൽ പിടിപ്പിച്ചിട്ടുള്ള ഒരു വലിയ സ്ക്രീനിൽ പ്രദർശിപ്പിക്കും. ഈ പദ്ധതിക്ക് വലിയ പ്രതികരണമാണ് കിട്ടിയത്. 

### ഓപ്പറേഷൻ സുലൈമാനി
ഭക്ഷണം ആവശ്യമുള്ളവർക്ക് വില്ലേജ് ഓഫീസിലും താലൂക്ക് ഓഫീസിലും നിന്നും ലഭിക്കുന്ന ഭക്ഷണ കൂപ്പണുമായി തെരഞ്ഞെടുത്ത ഹോട്ടലുകളിൽ നിന്നും സൗജന്യമായി ഭക്ഷണം ലഭ്യമാക്കുന്ന ഒരു പരിപാടിയാണ് ഇത്. 

### സവാരി ഗിരിഗിരി
സ്കൂൾ കുട്ടികളുടെ സ്കൂളിലേക്കും തിരിച്ചും ഉള്ള യാത്ര സുരക്ഷിതമാക്കുക എന്ന ലക്ഷ്യ മുന്നിൽക്കണ്ടുകൊണ്ട് നടപ്പിലാക്കുന്ന പദ്ധതിയാണ് സവാരിഗിരിഗിരി.

### കോഴിപീഡിയ

കോഴിക്കോടിനെപ്പറ്റി അറിയേണ്ടതെല്ലാം ഉൾപ്പെടുത്തി ഉണ്ടാക്കുന്ന വിജ്ഞാനകോശസ്വഭാവമുള്ള ഒരു നവീനസംരംഭമാണ് കോഴിപീഡിയ. കോഴിക്കോടിനെപ്പറ്റി ജനങ്ങൾക്കറിയുന്നതും പുതിയ കാര്യങ്ങളും ഇതിൽ പങ്കുവെയ്ക്കാം. കോഴിക്കോടിനെപ്പറ്റി ജനങ്ങൾക്ക് അറിയാവുന്ന കാര്യങ്ങളും പുതുതായി കണ്ടുപിടിക്കുന്ന കാര്യങ്ങളും എല്ലാവരുമായി പങ്കു വെക്കാൻ ഒരു വേദി എന്നതാണ് കോഴിപീഡിയയുടെ അടിസ്ഥാന ആശയം. ആധുനിക സാങ്കേതിക വിദ്യയുടെ സഹായത്തോടെ ശേഖരിക്കുന്ന വിവരങ്ങൾ ക്രോഡീകരിക്കും. തുടർന്ന് വികസന പദ്ധതികളുടെ ആസൂത്രണം മുതൽ അവശ്യവിവരങ്ങളുടെ പൊതുലഭ്യത, ടൂറിസം, പ്രകൃതി സംരക്ഷണം, അങ്ങനെ അങ്ങനെ പലതിലും കോഴിപീഡിയ വിവരങ്ങൾ ഉപയോഗപ്പെടുത്തുക എന്നതാണ് ജില്ലാ ഭരണകൂടം ഉദ്ദേശിക്കുന്നത്.  വികസനപദ്ധതികളുടെ ആസൂത്രണം മുതൽ അവശ്യവിഭവങ്ങളുടെ പൊതുലഭ്യത, ടൂറിസം, പ്രകൃതിസംരക്ഷണം തുടങ്ങി എല്ലാവരും ശേഖരിക്കുന്ന വിവരങ്ങളെല്ലാം കൈമാറാനുള്ള ഒരു വേദിയായി ആണ് ഈ പദ്ധതി വിഭാവനം ചെയ്യപ്പെട്ടിട്ടുള്ളത്.

## അവലംബം

## പുറത്തേക്കുള്ള കണ്ണികൾ
* http://indianexpress.com/article/india/india-others/kozhikode-collector-goes-all-social-gets-more-than-a-few-likes-for-his-work/
* http://www.ibtimes.co.in/withyouprasanth-support-pours-kozhikode-collector-prasanth-nair-after-being-targeted-by-638838
* 

വർഗ്ഗം:ഇന്ത്യൻ സിവിൽ സർവ്വീസ് ഉദ്യോഗസ്ഥർ
ഓപ്പറേഷൻ സുലൈമാനി

കോഴിക്കോടു നഗരത്തിലെ ഭരണാധികാരികളും കേരള ഹോട്ടൽ ആന്റ് റസ്റ്റോറന്റ് അസ്സൊസിയേഷനും ചേർന്ന് നഗരത്തിൽ ഭക്ഷണം പാഴാക്കുന്നതിനെതിരെയും വിശക്കുന്നവർക്ക് ഭക്ഷണം നൽകുന്നതിനുമായി തയ്യാറാക്കിയ ഒരു പദ്ധതിയാണ് **ഓപ്പറേഷൻ സുലൈമാനി (Operation Sulaimani)**

## അവലംബം

## പുറത്തേക്കുള്ള കണ്ണികൾ
* http://compassionatekozhikode.in/initiatives-details/27
വർഗ്ഗം:കേരളത്തിലെ പദ്ധതികൾ
വർഗ്ഗം:കോഴിക്കോട് ജില്ല
സെറോഡെർമ

**സെറോഡെർമ** (Xeroderma) അഥവാ **സെറോഡെർമിയ** എന്നത് വരണ്ട ചർമ്മം എന്നതിന്റെ ഗ്രീക്ക് വാക്കാണ്. ഇൻറെഗുമെന്ററി സിസ്റ്റവുമായി ബന്ധപ്പെട്ട ഒരു അവസ്ഥയാണ് സെറോഡെർമ. എമോലിയെന്റുകളും മോയിസ്ച്ചറൈസറുകളും ഉപയോഗിച്ചു മിക്ക സെറോഡെർമയും സുരക്ഷിതമായി ചികിത്സിക്കാം. കാലുകളിൽ, കൈകളിൽ, കൈ വിരലുകളിൽ, വയറിൻറെ വശങ്ങളിൽ, തുടകളിൽ എന്നിവടങ്ങളിലാണ് സാധാരണയായി സെറോഡെർമ കണ്ടുവരുന്നത്. പുറം ചർമം പൊളിഞ്ഞു വരിക, ചൊറിച്ചിൽ, ചർമം വിണ്ടുകീറൽ എന്നിവയാണ് സെറോഡെർമയുമായി ബന്ധപ്പെട്ടു സ്വതേ കാണാറുള്ള രോഗലക്ഷണങ്ങൾ.

ജീവികളിലെ പ്രധാന അംഗവ്യൂഹങ്ങളിൽ ഒന്നാണ് ചർമ്മം അഥവാ തൊലി. ശരീത്തിനു കെട്ടുറപ്പു നല്കുവാനും ശരീത്തിന്റെ ശീതോഷ്ണനില കാത്തു സൂക്ഷിക്കുവാനും ചർമ്മം സഹായിക്കുന്നു. മുഖ്യ വിസർജനാവയവം വൃക്കയാണെങ്കിലും വെള്ളം, ലവണം, സെബം എന്നീ വിസർജന വസ്തുക്കളെയും പുറം തള്ളുവാൻ കെല്പുള്ള ഒരാവരണമാണ് ചർമം. ചർമ്മഗ്രന്ഥികൾ (സ്വേദം സൃഷ്ടിക്കുന്നവ ഉൾപ്പെടെ), തൂവൽ, രോമം, കൊമ്പ്, നഖങ്ങൾ എന്നിവയെല്ലാം ചർമത്തിൻറെ അവാന്തരാവയവങ്ങളാണ്. ശീതോഷ്ണനില കാത്തു സൂക്ഷിക്കേണ്ടതിൻറെ ആവശ്യകത കുറയുന്നതോടെ രോമം നഷ്ടപ്പെടാനുള്ള പ്രവണത ചർമത്തിന് ഉണ്ട്.

മനുഷ്യശരീരത്തിൽ കാണപ്പെടുന്ന, ശരീരത്തിനു നിറം നൽകുന്ന തവിട്ടുനിറത്തിലുള്ള വസ്തുവാണ് മെലാനിൻ. മെലാനിൻ കൂടുംതോറും ത്വക്കിന് കറുപ്പു നിറം കൂടും. മെലാനിൻ സൂര്യപ്രകാശത്തിലെ അൾട്രാവയലറ്റ് കിരണങ്ങൾ ശരീരത്തിനുണ്ടാക്കാവുന്ന ദോഷങ്ങളിൽനിന്ന് പരിരക്ഷിക്കുന്നു.

## കാരണങ്ങൾ

സെറോഡെർമ വളരെ സാധാരണഗതിയിൽ കാണപ്പെടുന്ന ഒരു അവസ്ഥയാണ്. തണുപ്പ് കാലത്താണ് കൂടുതലായി സെറോഡെർമ കാണപ്പെടുന്നത്. തണുപ്പ് കാലത്ത് പുറത്തുള്ള തണുത്ത വായുവും അകത്തുള്ള ചൂടു വായുവും ചേർന്നു കുറഞ്ഞ ഊഷ്മാവ് അവസ്ഥ ഉണ്ടാക്കും. ചർമത്തിൽനിന്നും മോയിസ്ച്ചർ നഷ്ടപ്പെടാൻ ഇതു കാരണമാകും. അങ്ങനെ ചർമം പൊളിഞ്ഞു വരുകയും വിണ്ടുകീറുകയും ചെയ്യും. ഇടയ്ക്കിടെ കുളിക്കുന്നതും കൈകൾ കഴുകുന്നതും സെറോഡെർമയ്ക്കു കാരണമാകാം, പ്രത്യേകിച്ചും നിലവാരം കുറഞ്ഞ സോപ്പുകൾ ഉപയോഗിക്കുമ്പോൾ. വിറ്റാമിൻ എ, വിറ്റാമിൻ ഡി, സിസ്റ്റമിക് ഇൽനസ്, കടുത്ത സൂര്യതാപം ഏൽക്കൽ, ചില മരുന്നുകളുടെ റിയാക്ഷൻ ഇന്നിവയും സെറോഡെർമയ്ക്കു കാരണമാകാറുണ്ട്. കോളിൻ ഇൻഹിബിറ്റർ കാരണവും സെറോഡെർമ ഉണ്ടാകാം. വാഷിംഗ്‌ പൌഡർ, ഡിഷ്‌വാഷിംഗ് ലിക്വിഡ് മുതലായ ഡിറ്റർജന്റുകളും സെറോഡെർമയ്ക്കു കാരണമാകാം.

## രോഗപ്രതിരോധം

1800-കളിലെ അവസാന കാലത്ത് ജർമൻ ഫാർമസിസ്റ്റുകൾ നിവിയ സ്കിൻ ക്രീം വികസിപ്പിച്ചെടുത്ത ശേഷം ലോകമെമ്പാടുമുള്ള വിവിധ മാർക്കറ്റുകളിൽ വിവിധ തരം മോയിസ്ച്ചറൈസറുകൾ വന്നിട്ടുണ്ട്. ഇന്ന് വെജിറ്റബിൾ ഓയിലുകൾ / ബട്ടറുകൾ, പെട്രോളിയം ഓയിലുകൾ / ജെല്ലികൾ, ലനോലിൻ മുതലായ വിവിധ ഉത്പന്നങ്ങൾ കൊണ്ട് നിർമിച്ച വിവധ തരം ക്രീമുകളും ലോഷനുകളും സുലഭമാണ്. മുൻകരുതൽ എന്ന രീതിയിലും അത്തരം ഉത്പന്നങ്ങൾ (സാധാരണയായി രണ്ടു ദിവസത്തിൽ ഒരിക്കൽ) രോഗലക്ഷണമുള്ള ഭാഗത്ത് പുരട്ടാവുന്നതാണ്. അതിനു ശേഷം ചർമത്തിൽ പതിയെ തട്ടിക്കൊണ്ട് ആ ഭാഗത്തെ ഉണക്കണം, ചർമത്തിലുള്ള നാച്ചുറൽ ലിപിഡുകൾ നഷ്ടപ്പെടാതിരിക്കാനാണ് ഇങ്ങനെ ചെയ്യുന്നത്.

## ചികിത്സ

എമോലിയന്റുകളോ ചർമ ലോഷനുകളോ ക്രീമുകളോ രോഗബാധയുള്ള ഭാഗത്ത് സ്ഥിരമായി (സാധാരണയായി എല്ലാ ദിവസങ്ങളിലും) പുരട്ടിയാൽ സെറോഡെർമയിൽനിന്നും മുക്തമാകുന്നതായി കാണപ്പെട്ടിട്ടുണ്ട്. പ്രത്യേകിച്ചും പെട്രോലാറ്റം, വെജിറ്റബിൾ ഓയിലുകൾ / ബട്ടറുകൾ, മിനറൽ ഓയിലുകൾ തുടങ്ങിയ ഉയർന്ന രീതിയിൽ മോയിസ്ച്ചർ നഷ്ടം തടയുന്ന ഇവയുടെ ഉപയോഗം മികച്ച രീതിയിലുള്ള ഫലങ്ങൾ നൽകിയിട്ടുണ്ട്.

## അവലംബം
സ്വാമി അയ്യപ്പൻ (ചലച്ചിത്രം)

മെരിലാന്റിന്റെ ബാനറിൽ പി. സുബ്രഹ്മണ്യം സംവിധാനം ചെയ്ത് 1975-ൽ പുറത്തിറങ്ങിയ മലയാളചലച്ചിത്രമാണ് **സ്വാമി അയ്യപ്പൻ**. ശബരിമല അയ്യപ്പൻ എന്ന ഹൈന്ദവ ആരാധനാമൂർത്തിയുടെ കഥ പറയുന്ന ഈ ചിത്രത്തിന്റെ നിർമ്മാണവും പി. സുബ്രഹ്മണ്യമാണ് നിർവഹിച്ചിരിക്കുന്നത്. ജെമിനി ഗണേശൻ, തിക്കുറിശ്ശി സുകുമാരൻ നായർ, മാസ്റ്റർ രഘു തുടങ്ങിയവരായിരുന്നു ചിത്രത്തിലെ പ്രധാന അഭിനേതാക്കൾ. മലയാളത്തിലും തമിഴിലും റിലീസ് ചെയ്ത ഈ ചിത്രത്തിന് ആ വർഷത്തെ കേരളസംസ്ഥാന ചലച്ചിത്രപുരസ്കാരത്തിൽ നാല് പുരസ്കാരങ്ങൾ  ലഭിച്ചു. 1975-ലെ ബോക്സ്‌ ഓഫീസ് വിജയ ചിത്രമായിരുന്നു സ്വാമി അയ്യപ്പൻ.

## അഭിനയിച്ചവർ
*ജെമിനി ഗണേശൻ
*തിക്കുറിശ്ശി സുകുമാരൻ നായർ
*മാസ്റ്റർ രഘു
*മധു
*സുകുമാരി
*ശ്രീവിദ്യ
*ലക്ഷ്മി
*ഉണ്ണിമേരി
*ബേബി സുമതി
*ബേബി വിനോദിനി
*ബഹദൂർ
*കെ. ബാലാജി
*മാസ്റ്റർ ശേഖർ
*റാണി ചന്ദ്ര
## ശബ്ദട്രാക്ക്
ജി. ദേവരാജൻ സംഗീതരചന നിർവ്വഹിച്ചിരിക്കുന്നു. 

## അവലംബം

## പുറം കണ്ണികൾ
* 

വർഗ്ഗം:1975-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തമിഴ് ചലച്ചിത്രങ്ങൾ
വർഗ്ഗം:ഹിന്ദുപുരാണചലച്ചിത്രങ്ങൾവർഗ്ഗം:വയലാർ -ദേവരാജൻ ഗാനങ്ങൾവർഗ്ഗം:വയലാറിന്റെ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:വർഗ്ഗം:വർഗ്ഗം:വർഗ്ഗം:വർഗ്ഗം:
 വർഗ്ഗം:മധു അഭിനയിച്ച മലയാളചലച്ചിത്രങ്ങൾവർഗ്ഗം:പി. സുബ്രഹ്മണ്യം നിർമ്മിച്ച ചലച്ചിത്രങ്ങൾവർഗ്ഗം:ബഹദൂർ അഭിനയിച്ച ചലച്ചിത്രങ്ങൾവർഗ്ഗം:സുകുമാരി അഭിനയിച്ച ചലച്ചിത്രങ്ങൾ
ജയൻ വർമ

ഇൻഡ്യയിൽ ജനിച്ചു വളർന്ന ഒരു ബേസ് ഗിറ്റാറിസ്റ്റ് ആണ് ജയൻ വർമ എന്നറിപ്പെടുന്ന ജയകുമാർ കേരളവർമ്മ  1961 ൽ കേരളത്തിലെ എറണാകുളം ജില്ലയിൽ ജനിച്ച ഇദ്ദേഹം 1981ൽ ആണു സംഗീത ലോകത്തേക്ക് പ്രവേശിച്ചത്. മൃദംഗം, തബല എന്നീ ഉപകരണ വായിക്കുന്ന രീതിയിൽ ബേസ് ഗിറ്റാർ വായിക്കുന്ന രീതിയാണു ഇദ്ദേഹത്തെ ശ്രദ്ധേയനാക്കിയത്. ഈ രീതിയിലുള്ള വായനാ ശൈലിയെ ഇൻഡ്യൻ സ്ലാപ് ബേസ് എന്നു പിന്നീട് അറിയപ്പെട്ടു.

## അവലംബം

## പുറം കണ്ണികൾ

*Top Bassists in India Radioandmusic.com
*Article on Slap Bass Bass Musician Magazine
*An equal music  The New Indian Express
*L’Inde en invitée Sud-Ouest France
*Interview For Bass Players Only
*Collaboration The Times of India
*The Experimental Artiste Mid Day
*Indian Slap Bass Technique TEDxTalks
*Unconventional slap bass  NH7 (webzine)
*Interview  Deccan Chronicle
*Interview by Monica Yasher American Blues News
*People TV News Hour People TV
*New dimensions of bass guitar TEDxTalks
*Slapping the guitar Daily News and Analysis
*Interview from NAMM show2016,CA Rock Street Journal
*വെബ്ബ് സൈറ്റ്

വർഗ്ഗം:ഗിറ്റാർ വായനക്കാർ
വർഗ്ഗം:1961-ൽ ജനിച്ചവർ
റൗൾ സുറീറ്റ

സ്പാനിഷ് ഭാഷയിലെഴുതുന്ന ചിലിയൻ കവിയാണ് **റൗൾ സുറീറ്റ**. 1989ൽ പാബ്ലോ നെരൂദയുടെ പേരിലുള്ള സമഗ്രസംഭാവനക്കുള്ള കവിതാ പുരസ്‌ക്കാരം ലഭിച്ചു.  
## ജീവിതരേഖ
ചിലിയിൽ ജനറൽ അഗസ്‌തോ പിനോഷെയുടെ സ്വേച്ഛാധിപത്യ ഭരണത്തിനെതിരെ നടന്ന കലാ-രാഷ്ട്രീയ പ്രവർത്തനങ്ങളിൽ സുറീറ്റ പങ്കെടുത്തിരുന്നു. 1979ൽ ഇതിനായി കലാ-സാംസ്‌കാരിക പ്രവർത്തക സംഘം രൂപീകരിച്ചു പ്രവർത്തിച്ചു. 
സുറീററ മുൻ ചിലി പ്രസിഡന്റ് സാൽവദോർ അലെൻഡെയുടെ അടുത്ത അനുയായിയായിരുന്നു. 1973 സെപ്റ്റംബറിൽ ചിലിയിലെ അലെൻഡെയുടെ ജനാധിപത്യസർക്കാർ പട്ടാളനീക്കത്തിലൂടെ അട്ടിമറിക്കപ്പെട്ടപ്പോൾ സുറീത അറസ്റ്റ് ചെയ്യപ്പെടുകയും പീഡിപ്പിക്കപ്പെടുകയും ആയിരത്തോളം പേർക്കൊപ്പം ഒരു കപ്പലിൽ തടവിലാക്കപ്പെടുകയും ചെയ്തിരുന്നു. അദ്ദേഹത്തിന്റെ കവിതാസാമാഹാരമായ പർഗേറ്ററിയോ പിടിച്ചെടുത്ത പട്ടാളഉദ്യോഗസ്ഥൻ അത് വിധ്വംസകസാഹിത്യമാണെന്ന് പ്രഖ്യാപിച്ച് അവ കടലിലെറിഞ്ഞു.

ഓഗസ്‌തോ പിനോഷെയുടെ സ്വേച്ഛാധിപത്വത്തിനെതിരെ കലാകാന്മാരുടെ സംഘടനയായ കലെക്റ്റിവോ ദ ആഷിയോൺ ദ ആർട്ട (സിഎഡിഎ) എന്ന സംഘടന രൂപീകരിച്ച സുറീത ആസിഡുപയോഗിച്ച് തന്റെ കണ്ണ് നശിപ്പിക്കാൻ ശ്രമിച്ചും പ്രതിഷേധിച്ചിരുന്നു. 1982ൽ സുറീത എഴുതിയ ആന്റിപരാസിയോ എന്ന കവിതയുടെ 15 വരികൾ ന്യൂയോർക് നഗരത്തിലെ ആകാശത്തിൽ വിമാനപ്പുകയിലൂടെ എഴുതപ്പെട്ടിരുന്നു. 1993ലെ നി പെന നി മിസാദോ എന്ന കവിത ചിലെയിലെ അറ്റക്കാമ മരുഭൂമിയിലെ മണലിലും എഴുതപ്പെട്ടു.
## കൊച്ചി-മുസിരിസ് ബിനാലെ 2016
ലഘുചിത്രം|കൊച്ചി-മുസിരിസ് ബിനാലെ 2016 യിലെ ഇൻ ദ സീ ഓഫ് പെയിൻ എന്ന ചിലിയൻ കവി റൗൾ സുറീറ്റയുടെ ഇൻസ്റ്റളേഷൻ കാണുന്നവർ
കൊച്ചി-മുസിരിസ് ബിനാലെ 2016 ൽ "സീ ഓഫ് പെയിൻ" എന്ന ഇൻസ്റ്റളേഷൻ അവതരിപ്പിച്ചിരുന്നു. മെഡിറ്ററേനിയൻ കടൽതീരത്ത് മരിച്ച സിറിയൻ അഭയാർഥി രണ്ടരവയസുകാരനായ ഐലാൻ കുർദിയോടൊപ്പം മരിച്ച   അഞ്ചുവയസുകാരൻ സഹോദരൻ ഗാലിബ് കുർദിക്ക് സമർപ്പിച്ചതാണ് സുറീതയുടെ സൃഷ്ടി. ഞാനവന്റെ അച്ഛനല്ല, പക്ഷേ ഗാലിബ് കുർദി എന്റെ മകനാണ് എന്നാണ് ഗാലിബിനെക്കുറിച്ചു  സുറീതയുടെ അനുസ്മരിച്ചത്.  കടൽവെള്ളം കെട്ടിനിർത്തിയ മുറിയിലെ ചുവരിലെഴുതിയ തുടർച്ചകളില്ലാത്ത ചോദ്യങ്ങളുടെ പരമ്പരയായ കവിതയാണ് ഇരകൾക്കായുള്ള സുറീതയുടെ സമർപ്പണം.

## കൃതികൾ
*പർഗേറ്റൊറിയ
*ഐഎൻആർഐ
*ലാ വിദ ന്യുവെയ്വ
*സുറീറ്റ 
## പുരസ്കാരങ്ങൾ
* 1989ൽ പാബ്ലോ നെരൂദയുടെ പേരിലുള്ള സമഗ്രസംഭാവനക്കുള്ള കവിതാ പുരസ്‌ക്കാരം
* 2018 ൽ കേരളത്തിൽ നിന്നുള്ള ആശാൻ വിശ്വകവി പുരസ്ക്കാരം ലഭിച്ചു

## അവലംബം


## പുറം കണ്ണികൾ
*[Raúl Zurita en Memoria Chilena](http://www.memoriachilena.cl/temas/index.asp?id_ut=raulzurita(1951-)). Además de un esbozo y una cronología del author, aquí se puede descargar gratuita y legalmente, además de artículos, sus libros *Purgatorio*, *Canto a su amor desaparecido* y *El amor de Chile*
*A Review of ''Purgatory,''  translated by Anna Deeny, by Forrest Gander at *Jacket*
*Raúl Zurita en letras.s5.com 
*Benoît Santini. ''El cielo y el desierto como soportes textuales de los actos poéticos de Raúl Zurita'' 
*Raúl Zurita en Blue Flower Arts New York 
*Raúl Zurita en Poetry Foundatión - links to *Written on the Sky*, an interview conducted by Daniel Borzutzky who talks with Zurita about life after Pinochet.
*International Poets in Conversation: Raúl Zurita and Forrest Gander at The Poetry Foundation
*- A conversation between Zurita and American poet Forrest Gander.

വർഗ്ഗം:സ്പാനിഷ് കവികൾ
വർഗ്ഗം:കൊച്ചി-മുസിരിസ് ബിനാലെ 2016
വർഗ്ഗം:1950-ൽ ജനിച്ചവർ
ധോണി വെള്ളച്ചാട്ടം

പാലക്കാട് ജില്ലയിലെ ധോണിയിലെ സംരക്ഷിത വനമേഖലക്കുള്ളിലാണ് *ധോണി വെള്ളച്ചാട്ടം* സ്ഥിതി ചെയ്യുന്നത്. അടിവാരത്ത് നിന്നും 3 കിലോമീറ്റർ മലകയറി വേണം വെള്ളച്ചാട്ടത്തിലെത്താൻ. വെള്ളച്ചാട്ടത്തിനടുത്തായി ഉപേക്ഷിക്കപ്പെട്ട ഒരു ബംഗ്ലാവുണ്ട്. ഈ പ്രദേശത്തുള്ള ഓറഞ്ച്, ഏലം കൃഷികളുടെ മേൽനോട്ടത്തിനായി 1850-കളിൽ ബ്രിട്ടീഷുകാർ നിർമിച്ചതാണീ ബംഗ്ലാവ്. സെപ്റ്റംബർ  ഒക്ടോബർ മാസങ്ങളിൽ മാത്രമേ വെള്ളച്ചാട്ടം നല്ലരീതിയിൽ ഉണ്ടാവാറുള്ളൂ.

## അവലംബം
*http://ammuvyshaly.blogspot.in/2015/11/blog-post_53.html 
*http://paalakkaad.blogspot.in/2007/12/blog-post.html
*http://www.sirajlive.com/2013/08/07/46132.html
*http://wiki.kssp.in/wiki/%E0%B4%95%E0%B5%82%E0%B4%9F%E0%B5%81%E0%B4%A4%E0%B5%BD_%E0%B4%9A%E0%B4%B0%E0%B4%BF%E0%B4%A4%E0%B5%8D%E0%B4%B0%E0%B4%82:%E0%B4%AA%E0%B4%BE%E0%B4%B2%E0%B4%95%E0%B5%8D%E0%B4%95%E0%B4%BE%E0%B4%9F%E0%B5%8D_%E0%B4%9C%E0%B4%BF%E0%B4%B2%E0%B5%8D%E0%B4%B2 

വർഗ്ഗം:കേരളത്തിലെ വെള്ളച്ചാട്ടങ്ങൾ
വർഗ്ഗം:പാലക്കാട് ജില്ലയിലെ വിനോദസഞ്ചാരകേന്ദ്രങ്ങൾ
ഇൻഡോർ തുരന്തോ എക്സ്പ്രസ്സ്‌

മുംബൈ സെൻട്രലിനും ഇൻഡോറിനും ഇടയിൽ സർവീസ് നടത്തുന്ന ഇന്ത്യൻ റെയിൽവേയുടെ സൂപ്പർഫാസ്റ്റ് തുരന്തോ എക്സ്പ്രസ്സ് ട്രെയിനാണ് **ഇൻഡോർ തുരന്തോ എക്സ്പ്രസ്സ്‌**. ട്രെയിൻ നമ്പർ 12227 മുംബൈ സെൻട്രലിൽനിന്നും ഇൻഡോർ ജങ്ഷൻ വരെയും, ട്രെയിൻ നമ്പർ 12278 ഇൻഡോർ ജങ്ഷൻ മുതൽ മുംബൈ സെൻട്രൽ വരെയും സർവീസ് നടത്തുന്നു.

## തുരന്തോ എക്സ്പ്രസ്സ്‌
ഇന്ത്യയിലെ പ്രധാന നഗരങ്ങളെ കൂട്ടിയിണക്കി സർവീസ് നടത്തുന്ന അത്യാധുനിക സൗകര്യങ്ങളോടുകൂടിയ അതിവേഗ നോൺ സ്റ്റോപ്പ് ട്രെയിൻ ആണ് തുരന്തോ എക്സ്പ്രസ്. മണിക്കൂറിൽ 130 കിലോമീറ്റർ ആണ് ഈ തീവണ്ടിയുടെ ശരാശരി വേഗത. സംസ്ഥാന തലസ്ഥാനങ്ങളെയും മെട്രോ നഗരങ്ങളെയും ബന്ധിപ്പിച്ച് അമ്പതോളം തുരന്തോ എക്സ്പ്രസ് ട്രെയിനുകൾ ഇപ്പോൾ സർവീസ് നടത്തുന്നുണ്ട്.

പൂർണ്ണമായും സ്റ്റെയിൻലെസ്സ് സ്റ്റീൽ ഉപയോഗിച്ച് കപൂർത്തല കോച്ച് ഫാക്ടറിയിലാണ് തുരന്തോയുടെ കോച്ചുകൾ നിർമ്മിച്ചിരിക്കുന്നത്. അത്യാധുനിക സൗകര്യങ്ങളാണ് കോച്ചുകളിൽ ഒരുക്കിയിട്ടുള്ളത്.

സാധരണഗതിയിൽ ഒരു എക്‌സിക്യൂട്ടിവ് എ.സി. കോച്ചും ഏഴ് എ.സി. ചെയർ കാർ കോച്ചുകളുമുൾപ്പെടെ പത്തു കോച്ചുകളാണ് ട്രെയിനിലുണ്ടാവുക. ഈ ട്രെയിനിൽ മൊത്തം 515 പേർക്ക് യാത്ര ചെയ്യാനാകും.

അഞ്ഞൂറുകിലോമീറ്ററിലേറെ സഞ്ചരിക്കുന്ന തുരന്തോ എക്സ്പ്രസിന് യാത്രയ്ക്കിടയിൽ ടെക്നിക്കൽ സ്റ്റോപ്പുകൾ ഉണ്ടാവും. എന്നാൽ യാത്രക്കാർക്ക് ടിക്കറ്റെടുത്ത് കയറാനുമിറങ്ങാനും കഴിയുന്ന തരത്തിലുള്ള കൊമേഴ്സ്യൽ സ്റ്റോപ്പുകൾ ഉണ്ടാവുകയില്ല.

## സമയക്രമപട്ടിക
ട്രെയിൻ നമ്പർ 12227 ഇൻഡോർ തുരന്തോ എക്സ്പ്രസ്സ്‌ ആഴ്ച്ചയിൽ രണ്ട് ദിവസങ്ങളിൽ (വ്യാഴം, ശനി) ഇന്ത്യൻ സമയം 23:15-നു മുംബൈ സെൻട്രലിൽനിന്നും പുറപ്പെട്ടു അടുത്ത ദിവസം ഇന്ത്യൻ സമയം 11:15-നു ഇൻഡോർ ജങ്ഷനിൽ എത്തിച്ചേരുന്നു.  

മുംബൈ സെൻട്രലിനും ഇൻഡോർ ജന്ഷനുമിടയിൽ ഇൻഡോർ തുരന്തോ എക്സ്പ്രസ്സിനു മറ്റു സ്റ്റോപ്പുകൾ ഒന്നുംതന്നെ ഇല്ല.

ട്രെയിൻ നമ്പർ 12228 മുംബൈ തുരന്തോ എക്സ്പ്രസ്സ്‌ ആഴ്ച്ചയിൽ രണ്ട് ദിവസങ്ങളിൽ (വെള്ളി, ഞായർ) ഇന്ത്യൻ സമയം 23:00-നു ഇൻഡോർ ജങ്ഷനിൽനിന്നും പുറപ്പെട്ടു അടുത്ത ദിവസം ഇന്ത്യൻ സമയം 11:50-നു മുംബൈ സെൻട്രലിൽ എത്തിച്ചേരുന്നു. 
ഇൻഡോർ ജങ്ഷനിനും മുംബൈ സെൻട്രലിനും ഇടയിൽ മുംബൈ തുരന്തോ എക്സ്പ്രസ്സിനു മറ്റു സ്റ്റോപ്പുകൾ ഒന്നുംതന്നെ ഇല്ല.

## അവലംബം

## പുറത്തേക്കുള്ള കണ്ണികൾ

* http://www.wr.indianrailways.gov.in/view_detail.jsp?lang=0&dcd=55&id=0,4,268

വർഗ്ഗം:ഇന്ത്യയിലെ യാത്രാതീവണ്ടികൾ
പുളിങ്ങോം

കണ്ണൂർ ജില്ലയിലെ ചെറുപുഴ പഞ്ചായത്തിലെ ഒരു ഗ്രാമമാണ് **പുളിങ്ങോം**. പയ്യന്നൂരിൽ നിന്നും 37 കിലോമീറ്റർ വടക്ക് കിഴക്കായി സ്ഥിതി ചെയ്യുന്നു. ജില്ലാ ആസ്ഥാനമായ കണ്ണൂർ നഗരത്തിൽ നിന്നും ഇവിടേക്ക് 66 കിലോ മീറ്റർ ദൂരമുണ്ട്. കേരള-കർണാടക അതിർത്തി പ്രദേശമായ ഈ ഗ്രാമം പശ്ചിമഘട്ടത്തിനും കർണാടക വനപ്രദേശത്തിനുമിടയിൽ സ്ഥിതി ചെയ്യുന്നു.

## ചരിത്രം
അടുത്ത ഗ്രാമമായ പാലാവയലിലേക്ക് പോകുന്ന വഴിയിലെ പുഴയോരത്ത് ഉണ്ടായിരുന്ന ഒരു വലിയ പുളിമരവുമായി ബന്ധപ്പെട്ടാണ് ഈ ഗ്രാമത്തിന് പുളിങ്ങോം എന്ന പേര് കിട്ടിയിരിക്കുന്നത്. 
സംഘകാല ഘട്ടത്തിൽ പുളിങ്ങോം ഏഴിമല ആസ്ഥാനമായ മൂഷക വംശ ഭരണത്തിന് കീഴിലായിരുന്നു. പിന്നീട് ചിറക്കൽ രാജവംശത്തിന്റെ കീഴിലുള്ള കോലത്തുനാടിന്റെ ഭാഗമായി.

## പ്രധാന ആകർഷണങ്ങൾ
* പുളിങ്ങോം മഖാം
* കൊട്ടത്തലച്ചി മല
* ശങ്കരനാരായണ ക്ഷേത്രം
* സെന്റ് ജോസഫ് ചർച് വാഴക്കുണ്ടം
## അവലംബം

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
വർഗ്ഗം:കേരളത്തിലെ പഞ്ചായത്തുകൾ
ഹെൻട്രി വാൾടർ ബേറ്റ്സ്

**ഹെൻട്രി വാൾടർ ബേറ്റ്സ്** FRS FLS, FGS (8 February 1825 ലസസ്റ്ററിൽ ജനിച്ചു. – 16 February 1892 ലണ്ടനിൽ നരിച്ചു) ഇംഗ്ലണ്ടുകാരനായ പ്രകൃതിശാസ്ത്രജ്ഞനായിരുന്നു. പര്യവേഷകനുമായിരുന്നു അദ്ദേഹം. ജന്തുക്കളിൽ കാണപ്പെടുന്ന ശബ്ദ രൂപാനുകരണം ആദ്യമായി പഠിച്ച ശാസ്ത്രജ്ഞന്മാരിലൊരാളാണ്. 1848ൽ ആൽഫ്രഡ് വാലസ്സിന്റെകൂടെ ആമസോൺ മഴക്കാടുകളിൽ പര്യവേക്ഷണം നടത്തി. 1852ൽ വാലസ്സ് തിരികെ വന്നു. പക്ഷെ, അദ്ദേഹത്തിന്റെ ശേഖരിച്ച സ്പെസിമനുകൾ കപ്പൽ കത്തിപ്പോയതിനാൽ നഷ്ടമായി. 1859ൽ 11 വർഷങ്ങൾക്കു ശേഷം ബേറ്റ്സ് ഒറ്റയ്ക്ക് തിരികെ വന്നപ്പോൾ 14,712 സ്പീഷീസുകളുടെ ശേഖരങ്ങളാണ് അദ്ദേഹം അയച്ചത്. അതിൽ 8000 എണ്ണം ശാസ്ത്രത്തിനുതന്നെ പുതുതായിരുന്നു. അദ്ദേഹം തന്റെ The Naturalist on the River Amazons എന്ന ഗ്രന്ഥത്തിൽ തന്റെ കണ്ടുപിടിത്തങ്ങളെപ്പറ്റി എഴുതിയിട്ടുണ്ട്. 
## ജീവിതം
ബേറ്റ്സ്' ലസസ്റ്ററിലെ ഒരു മധ്യവർഗ്ഗ കുടുംബത്തിലാണ് ജനിച്ചത്. വാലസിനെപ്പോലെയും റ്റി. എച്ച്. ഹക്സിലിയെപ്പോലെയും ഹെർബെർറ്റ് സ്പെൻസെറെപ്പോലെയും അദ്ദേഹത്തിന്റെ 13ആം വയസ്സുവരെ സാധാരണ വിദ്യാഭ്യാസമാണു ലഭിച്ചത്. പിന്നെ അദ്ദേഹം Mechanics' Instituteൽ ചേർന്നു. അവിറ്റെയൊരു വായനശാലയുണ്ടായിരുന്നു. ചാൺ വുഡ് വനത്തിൽനിന്നും പ്രാണികളെ ശേഖരിക്കുകയായിരുന്നു അദ്ദേഹത്തിന്റെ ഹോബി. 1843ൽ അദ്ദേഹം Zoologist എന്ന ജേർണലിൽ വണ്ടുകളെപ്പറ്റി ഒരു പ്രബന്ധം പ്രസിദ്ധീകരിച്ചു. 

ബേറ്റ്സ് ലെയ്സെസ്റ്റർ കോളേഗിയറ്റ് സ്കൂളിൽ പഠിപ്പിക്കുകയാരുന്ന വാലസ്സുമായി സൗഹൃദത്തിലായി. വാലസ്സും സസ്യങ്ങളിൽ വളരെ താല്പര്യം ഉള്ള ആളായിരുന്നു. ബേറ്റ്സിനെ പ്പോലെയുള്ള താല്പര്യങ്ങൾ തന്നെയായിരുന്നു വാലസിനും. അദ്ദേഹവും ബേറ്റ്സും ഡാർവിനും ഹക്സിലിയും ഇഷ്ടപ്പെട്ട പുസ്തകങ്ങൾതന്നെ വായിച്ചു. മാൽത്തൂസിന്റെ ജനസംഖ്യയെപ്പറ്റിയുള്ള പുസ്തകവും ധാതുശാസ്ത്രത്തിൽ ഹട്ടനും ലയലും രചിച്ച പുസ്തകവും ഡാർവിന്റെ ബീഗിളിലെ യാത്രയും അദ്ദേഹം ഇഷ്ടപ്പെട്ടു. 
### ആ മഹത്തായ സാഹസികത
1847ൽ വല്ലാസും ബേറ്റ്സും ആമസോണിലേയ്ക്കു പര്യവേഷണം നടത്താനായി ആലോചിച്ചു. യാത്രയ്ക്കുള്ള പണം യാത്രാസമയം ലഭിക്കുന്ന സ്പെസിമെൻസ് ലണ്ടനിലേയ്ക്ക്  അയച്ചുകൊടുക്കുന്നതിൽനിന്നും കണ്ടെത്താമെന്നു ധാരണയായി. അവിടെ ഒരു ഏജന്റ് ഇവ ഒരു കമ്മിഷനെടുത്ത് വിൽക്കും. ബേറ്റ്സിനോടു വലാസ് എഴുതിയ ഒരു കത്തിൽ പറഞ്ഞപ്രകാരം ജീവിവർഗ്ഗങ്ങളുടെ ഉൽഭവത്തെപ്പറ്റിയുള്ള പ്രശ്നം പരിഹരിക്കാനുള്ള തെളിവുകൾ ലഭ്യമാക്കുകയെന്നതാണ് ഈ യാത്രയുടെ ലക്ഷ്യം. 
## അവസാനം വീട്ടിൽ
1863ൽ അദ്ദേഹം സാറാ ആൻ മേസണെ വിവാഹം കഴിച്ചു. റോയൽ ജ്യോഗ്രഫി സൊസൈറ്റിയുടെ അസ്സിസ്റ്റന്റ് സെക്രട്ടറിയായി പ്രവർത്തിച്ചിട്ടുണ്ട്. അദ്ദേഹം താൻ ശേഖരിച്ച പല ശേഖരങ്ങൾ വിൽക്കുകയും അവയിൽ പ്രാണികളെപറ്റി മാത്രം പഠനം തുടരുകയും ചെയ്തു. 

അദ്ദേഹം 1892ൽ ബ്രോങ്കൈറ്റിസ് (എംഫിസിമ)ബാധിച്ച് മരിച്ചു. ഇന്ന് നാചുറൽ ഹിസ്റ്ററി മ്യൂസിയത്തിലാണ് അദ്ദേഹത്തിന്റെ ഭൂരിപക്ഷം ശേഖരങ്ങളും സൂക്ഷിച്ചിരിക്കുന്നത്. 
## അവലംബം
*Edwards W.H. 1847. Voyage up the river Amazons, including a residence at Pará. London. [the book that sparked Wallace and Bates to travel to the Amazon; scanned copy of US edition at Cornell University Library website]
*Bates, H.W. (1843). "Notes on Coleopterous insects frequenting damp places". The Zoologist 1: 114–5.

വർഗ്ഗം:ഇംഗ്ലീഷ് പ്രകൃതിശാസ്ത്രജ്ഞർ
വർഗ്ഗം:ഇംഗ്ലീഷ് ജന്തുശാസ്ത്രജ്ഞർ
പാട്രിക് ബെയ്റ്റ്സൺ

**പാട്രിക് ബെയ്റ്റ്സൺ** എന്ന സർ പോൾ പാട്രിക് ഗോർഡൺ ബെയ്റ്റ്സൺ  FRS (born 31 March 1938) ഇംഗ്ലിഷുകരനായ ജീവശാസ്ത്രജ്ഞനും ശാസ്ത്രഎഴുത്തുകാരനും ആണ്. സൂളൊജിക്കൽ സൊസൈറ്റിയുടെ പ്രസിഡന്റാണ്.

## തിരഞ്ഞെടുത്ത കൃതികൾ
*"Growing Points in Ethology", with Robert Hinde (1976)
*Mate Choice]] (1983)
*The Development and Integration of Behaviour (1991)
*Behavioural Mechanisms in Evolutionary Perspective (1992)
*Measuring Behaviour, with Paul Martin (3rd edition 2007)
*"The Behavioural and Physiological Effects of Culling Red Deer" (1997)
*Perspectives in Ethology (series)
*Design For A Life, with Paul Martin (1999)
*"Independent Inquiry into Dog Breeding" (2010)
*"Review of Research using Non-Human Primates" (2011)
*Plasticity, Robustness, Development and Evolution, with Peter Gluckman (2011)
## ഇതും കാണൂ
*Bateson's cube
## അവലംബം
Patrick Bateson - website Edge.org

വർഗ്ഗം:ജീവശാസ്ത്രജ്ഞർ
വർഗ്ഗം:ശാസ്ത്രസാഹിത്യകാർ
വർഗ്ഗം:1938-ൽ ജനിച്ചവർ
ചെറുകോട്

കേരളത്തിൽ മലപ്പുറം ജില്ലയിലെ നിലമ്പൂർ താലൂക്ക് പരിധിയിലെ പഞ്ചായത്തിലുൾപ്പെട്ട പ്രദേശമാണ് **ചെറുകോട്**.  പോരൂർ ഗ്രാമപഞ്ചായത്തിൻറെ ആസ്ഥാനമാണ് ഈ പ്രദേശം. പഞ്ചായത്ത് ഓഫീസ്,വില്ലേജ് ഓഫീസ്,പ്രാഥമികാരോഗ്യ കേന്ദ്രം  തുടങ്ങിയ സർക്കാർ സ്ഥാപനങ്ങൾ ഇവിടെയാണ് നിലകൊള്ളുന്നത്. കൂടാതെ സർക്കാർ ഹയർസെക്കണ്ടറി സ്കൂൾ, വില്ലേജ് എക്സ്റ്റൻഷൻ ഓഫീസ് തുടങ്ങിയവയും ഇതിലുൾപ്പെടുന്നു. മൈസൂരുവിൽ നിന്നും നിലമ്പൂർ വഴി പെരിന്തൽമണ്ണ-തൃശ്ശൂരിലേക്കുള്ള കേരള സംസ്ഥാന പാത കടന്നുപോകുന്ന ചെറിയ അങ്ങാടി കൂടിയാണ് ചെറുകോട്. ഇവിടെ നിന്നും പടിഞ്ഞാറോട്ട് പോകുന്ന റോഡ് ഇടത്തോട്ട് തിരിഞ്ഞ് ചാത്തങ്ങോട്ടുപുറം വഴി മഞ്ചേരിയിലെത്തിച്ചേരാം . കിഴക്കോട്ട് പോകുന്ന റോഡ് കാളികാവിലേക്കും എത്തിച്ചേരാനാകും. വടക്ക് ഭാഗത്തേക്ക് പോകുന്ന റോഡ് വണ്ടൂർ ഭാഗത്തേക്കും തെക്ക് ഭാഗത്തേക്കുള്ള റോഡ് പാണ്ടിക്കാട്- പെരിന്തൽമണ്ണ ഭാഗത്തേക്കുമുള്ളതാകുന്നു. 2010-ലെ ഗ്രാമപഞ്ചായത്ത് തിരഞ്ഞെടുപ്പിൽ വിജയിച്ച യുഡിഎഫിലെ കെ.കെ. വിജയരാജനായിരുന്നു ഇവിടെ വാർഡ് അംഗമായിരുന്നത്.  2015-ലെ തിരഞ്ഞെടുപ്പിൽ വിജയിച്ച ജുൽഫീനയാണ് നിലവിലെ വാർഡ് മെമ്പർ 

## അവലംബം


വർഗ്ഗം:മലപ്പുറം ജില്ലയിലെ ഗ്രാമങ്ങൾ
നിലമ്പൂർ പാട്ടുത്സവം

കേരളത്തിൽ മലപ്പുറം ജില്ലയിലെ നിലമ്പൂരിൽ വർഷം തോറും നടന്നുവരുന്ന ഒരു ഉത്സവമാണ് **നിലമ്പൂർ പാട്ടുത്സവം.** നിലമ്പൂർ വേട്ടക്കൊരുമകൻ ക്ഷേത്രത്തിലാണ് പാട്ടുത്സവം നടക്കാറുള്ളത്.  നിലമ്പൂർ പാട്ട് എന്ന പേരിലാണ് ഇത് കൂടുതൽ പ്രശസ്തമായിട്ടുള്ളത്.ക്ഷേത്ര ഉത്സവത്തോടനുബന്ധിച്ചാണ് നഗര സഭ ഇത്തരമൊരു പരിപാടി നടത്താറുള്ളത്.

## ക്ഷേത്രത്തിൻറെ ഐതിഹ്യം
നിലമ്പൂർ വേട്ടക്കൊരുമകൻക്ഷേത്രത്തിന്റെ മൂലസ്ഥാനം ഗൂഡല്ലൂർ നമ്പാലക്കോട് പ്രദേശത്തെ വനവാസികളും ഗ്രാമീണരും ആരാധന നടത്തിയിരുന്ന ക്ഷേത്രമാണത്രെ.ക്ഷേത്രത്തിലെ  പരമഭക്തനായ ഒരു കോവിലകം അംഗത്തിന് വാർദ്ധക്യത്തിൽ ഗൂഡല്ലൂർ എത്തി ദർശനം സാധിക്കാതെ വന്നപ്പോൾ ഭക്തന്റെ ആഗ്രഹപ്രകാരം ഭഗവാനെ നിലമ്പൂരിൽ കൊണ്ടുവന്ന് കുടിയിരുത്തി എന്നാണ് ഐതിഹ്യം. 

## അവലംബം


വർഗ്ഗം:കേരളത്തിലെ ഉത്സവങ്ങൾ
പദ്രുവാദോ

പരമാധികാരം റോമിലെ മാർപ്പാപ്പയ്ക്കു തന്നെയായിരുന്നെങ്കിലും, പോർട്ടുഗീസ് ഭരണപ്രദേശങ്ങളിൽ സഭയുടെ ഭരണാധികാരം അഥവാ മെത്രാന്മരെ നിയോഗിക്കലും മറ്റും പോർട്ടുഗൽ രാജാവിന് വിട്ടു കൊടുത്തുകൊണ്ട് ഒരു ഉടമ്പടി നിലവിൽ വന്നു, ഇതാണ് **പദ്രുവാദോ** (Padroado  അല്ലെങ്കിൽ Padroado Real). 

രക്ഷകർത്തതൃം എന്നർത്ഥമുള്ള Patronage എന്ന ഇംഗ്ലീഷ് വാക്കിന് തുല്യമായ പോർട്ടുഗീസ് പദമാണ് പദ്രുവാദോ. സ്പെയിനുമായി റോം ചെയ്ത സമാന ഉടമ്പടിയാണ് പെട്രോണെറ്റോ  (Patronato  അല്ലെങ്കിൽ Patronato Real) എന്നറിയപ്പെടുന്നത്.
## ചരിത്രം
പോർട്ടുഗലിന്റെ പദ്രുവാദോ അധികാരത്തിന്ന് 15-ആം നൂറ്റാണ്ടിലെ അവരുടെ സമുദ്രപര്യടന വികസന കാലത്തോളം പഴക്കമുണ്ട്. 15-ആം നൂറ്റാണ്ടിന്റെ അന്ത്യത്തോടെ മാർപ്പാപ്പ  
യൂറോപ്പിലെ രണ്ട് പ്രബല കത്തോലിക്കാ രാജ്യങ്ങളായ പോർട്ടുഗലിനും സ്പെയിനുമായി ലോകത്തെ കിഴക്കും പടിഞ്ഞാറും എന്ന് രണ്ടായി ഭാഗിച്ചു സഭയുടെ ഭരണാധികാരം അവർക്കായി വീതിച്ചു നൽകി. പേപ്പൽ ബുൾ എന്നറിയപ്പെടുന്ന കൽപ്പനകളിലൂടെ 1493-ൽ അലക്സാണ്ടർ ആറാമൻ മാർപ്പാപ്പയും 1514-ൽ ലിയോ പത്താമൻ മാർപ്പാപ്പയുമാണ് അപ്രകാരം ചെയ്തത്. ഈ കരാർ പ്രകാരം കൊളംബസ് കണ്ടെത്തിയ അമേരിക്ക ഉൾപ്പെടെയുള്ള പടിഞ്ഞാറൻ രാജ്യങ്ങളിൽ മതപ്രചരണത്തിനും സഭാഭരണത്തിനും ഉള്ള അവകാശം സ്പെയിനിനും വാസ്കോഡ ഗാമ സമുദ്രമാർഗ്ഗമുള്ള വഴി കണ്ടെത്തിയ ഇന്ത്യയുൾപ്പെടെയുള്ള രാജ്യങ്ങളിൽ മതപ്രചരണത്തിനും സഭാഭരണത്തിനും ഉള്ള അവകാശം പോർട്ടുഗലിനും ലഭ്യമായി. അങ്ങനെ ഈ രാജ്യങ്ങളുടെ അധീന പ്രദേശങ്ങളിൽ മെത്രാന്മാരെ നിയമിക്കുന്നത് അടക്കമുള്ള അവകാശം അതത് രാജ്യത്തെ രാജാവിനായി മാറി.

*പദ്രുവാദോ റിയൽ* (രാജകീയ രക്ഷകർത്തൃത്വം), *പദ്രുവാദോ അൾട്രാമരീനോ പോർച്ചുഗീസ്* (പോർട്ടുഗീസ് വിദേശ രക്ഷകർത്തൃത്വം) എന്നൊക്കെ വിവിധ കാലങ്ങളിൽ അറിയപ്പെട്ടിരുന്ന ഈ സംവിധാനം 20-ആം നൂറ്റാണ്ടിൽ ക്രമേണെ നിർജ്ജീവമാക്കപ്പെട്ടു.

## അവലംബങ്ങൾ

വർഗ്ഗം:ഉടമ്പടികൾ
വെള്ളരിക്കുണ്ട്

കേരളത്തിലെ കാസർഗോഡ് ജില്ലയിലെ ഒരു ചെറുപട്ടണമാണ് **വെള്ളരിക്കുണ്ട്**. ഒടയഞ്ചാൽ-ചെറുപുഴ പ്രധാന ജില്ലാ റോഡിൽ ഒടയഞ്ചാലിനുംചിറ്റാരിക്കാലിനും ഇടയിൽ സ്ഥിതി ചെയ്യുന്നു. ഈ ചെറുപട്ടണം ബളാൽ പഞ്ചായത്തിലെ ഒരു പ്രധാന വാണിജ്യ കേന്ദ്രമാണ്. മലബാർ കുടിയേറ്റത്തെ തുടർന്നാണ് വെള്ളരിക്കുണ്ടും സമീപ പ്രദേശങ്ങളും ജനനിബിഢമായത്. 

ഭീമനടി സംരക്ഷിത വനം ഈ പട്ടണത്തിനടുത്ത് സ്ഥിതി ചെയ്യുന്നു. വെള്ളരിക്കുണ്ട് ആസ്ഥാനമായി ഈസ്റ്റ് എളേരി, വെസ്റ്റ് എളേരി, കിനാനൂർ- കരിന്തളം, കോടോം-ബേളൂർ, കള്ളാർ, പനത്തടി, ബളാൽ എന്നീ പഞ്ചായത്തുകളെ ഉൾപ്പെടുത്തി പുതിയ താലൂക്ക് രൂപീകരിച്ചിട്ടുണ്ട്. നേരത്തെ ഹോസ്ദുർഗ്ഗ് താലൂക്കിന്റെ ഭാഗമായിരുന്നു.  കാസർഗോഡ് ജില്ലയിലെ വികസിച്ചു കൊണ്ടിരിക്കുന്ന മലയോര പട്ടണങ്ങളിൽ ഒന്നാണ് വെള്ളരിക്കുണ്ട്.

## പദോല്പത്തി
പഴയ കാലത്ത് വെള്ളരികൾ ധാരാളമായി വിളഞ്ഞിരുന്ന കുന്നുകൾക്കിടയിലുള്ള താഴ്ന്ന ഭൂപ്രദേശം എന്നതുകൊണ്ട് ഈ പ്രദേശം വെള്ളരിക്കുണ്ട് (കുണ്ട് - കുഴി, താഴ്ന്ന പ്രതലം എന്നർത്ഥം) എന്ന പേരിൽ അറിയപ്പെട്ടു.

## സംസ്കാരം
മലയാളമാണ് പ്രധാന ഭാഷയെങ്കിലും വളരെ ചെറിയ തോതിൽ തുളു, കന്നട, മറാത്ത എന്നീ ഭാഷകൾ സംസാരിക്കുന്നവരുണ്ട്. രണ്ടാം ലോക മഹായുദ്ധാരംഭത്തോടെ തിരുവിതാംകൂറിൽ ഉടലെടുത്ത കൊടിയ ദാരിദ്ര്യവും പട്ടിണിയും മൂലം  മധ്യതിരുവിതാംകൂർ ഭാഗത്തുനിന്നുള്ള ക്രിസ്ത്യാനികൾ,പിള്ള നായർ , ഈഴവർ തുടങ്ങിയ സമുദായങ്ങൾ കൂട്ടത്തോടെ മലബാർ പ്രദേശങ്ങളിലേക്ക് കുടിയേറ്റം ആരംഭിച്ചു. വെള്ളരിക്കുണ്ടിലും പരിസര പ്രദേശങ്ങളിലും ഇതോടെ മലബാർ-തിരുവിതാംകൂർ സങ്കലനവും സാംസ്കാരിക രംഗത്തുണ്ടായി. ചില ആചാരാനുഷ്ഠാനങ്ങളിലും ഭക്ഷണക്രമങ്ങളിലും കർണ്ണാടക സ്വാധീനമുണ്ട്.

## ടൂറിസം
60 ഏക്കർ വിസ്തൃതിയുള്ള അപൂർവയിനം പക്ഷികളും മറ്റ് ചെറുമൃഗങ്ങളുമുള്ള ഒരു സ്ഥലമാണ് വെള്ളരികുണ്ടിലെ കമ്മാടം കാവ്.

## സ്ഥാപനങ്ങൾ
* വെള്ളരിക്കുണ്ട് താലൂക്ക് ഓഫീസ്
*  വെള്ളരിക്കുണ്ട് സർക്കിൾ ഇൻസ്പെക്ടറുടെ കാര്യാലയം
* വെള്ളരിക്കുണ്ട് താലൂക്ക് സപ്ലൈഓഫീസ്
* വെള്ളരിക്കുണ്ട് പോലീസ് സ്റ്റേഷൻ
* വെള്ളരിക്കുണ്ട് പോസ്റ്റ് ഓഫീസ്
* വെള്ളരിക്കുണ്ട് സബ് ട്രഷറി
* കോർപറേഷൻ ബേങ്ക്- വെള്ളരിക്കുണ്ട് ശാഖ
* സ്റ്റേറ്റ് ബാങ്ക് ഓഫ് ഇന്ത്യ- വെള്ളരിക്കുണ്ട് ശാഖ
* കേരള ഗ്രാമീൺ ബേങ്ക് വെള്ളരിക്കുണ്ട് ശാഖ
* പ്രാഥമിക ആരോഗ്യ കേന്ദ്രം, വെള്ളരിക്കുണ്ട്
* സെന്റ് ജൂഡ്സ് ആർട്സ് ആൻഡ് സയൻസ് കോളേജ്
* സെന്റ് ജൂഡ്സ് ഹയർ സെക്കന്ററി സ്കൂൾ
* സബ് ആർ ടി ഒ ഓഫീസ് വെള്ളരിക്കുണ്ട്

## ഗതാഗതം
റോഡ് ഗതാഗത സംവിധാനം മാത്രമാണ് ലഭ്യമായിട്ടുള്ളത്.

* അടുത്തുള്ള റെയിൽവേ സ്റ്റേഷൻ - നീലേശ്വരം തീവണ്ടിനിലയം

* അടുത്തുള്ള സ്റ്റേറ്റ് ഹൈവേ - സംസ്ഥാനപാത 59 (കേരളം)മാലോം

* അടുത്തുള്ള എയർപോർട്ട് - കണ്ണൂർ അന്താരാഷ്ട്ര വിമാനത്താവളം

## നിയമസഭാ മണ്ഡലം
വർഗ്ഗം:കാസർഗോഡ് ജില്ലയിലെ താലൂക്കുകൾ
താലൂക്കിൽപ്പെട്ട വെസ്റ്റ് എളേരി, ഈസ്റ്റ് എളേരി എന്നീ പഞ്ചായത്തുകൾ തൃക്കരിപ്പൂർ നിയമസഭാ മണ്ഡലത്തിലും ബാക്കിയുള്ള പഞ്ചായത്തുകൾ കാഞ്ഞങ്ങാട് നിയമസഭാ മണ്ഡലത്തിലും ഉൾപ്പെടുന്നു.

## അവലംബം


## പുറത്തേക്കുള്ള കണ്ണികൾ

* വെള്ളരിക്കുണ്ട് ടൂറിസം | Vellarikundu News 

വർഗ്ഗം: കാസർഗോഡ് ജില്ലയിലെ പട്ടണങ്ങൾ
കൊന്നക്കാട്

കാസർഗോഡ് ജില്ലയിലെ മാലോത്ത് വില്ലേജിൽ പെട്ട ഒരു മലയോര പ്രദേശമാണ് **കൊന്നക്കാട്**. മാലോമിൽ നിന്നും 4 കിലോ മീറ്ററും വെള്ളരിക്കുണ്ട് നിന്നും 13 കിലോമീറ്ററും കിഴക്ക് മാറിയാണ് ഈ പ്രദേശം. വനമേഖലയിൽ ഉൾപ്പെടുന്ന ഈ പ്രദേശം വിനോദസഞ്ചാര കേന്ദ്രമാണ്. ബളാൽ പഞ്ചായത്തിൽപെട്ട ഇവിടുത്തെ പ്രധാന ആകർഷണം *കേരളത്തിലെ കുടക്* എന്നറിയപ്പെടുന്ന കോട്ടഞ്ചേരി മലയാണ്. പശ്‌ചിമഘട്ടമലനിരകളുടെ ഭാഗമായ ഈ മല  റാണിപുരം വന്യജീവി സങ്കേതത്തിൽ ഉൾപ്പെടുന്നു. കാവേരി നദിയുടെ ഉത്ഭവസ്ഥാനമായ തലക്കാവേരി മല ഇവിടെ നിന്നും 14 കിലോമീറ്റർ അകലെ ബ്രഹ്മഗിരി മലനിരകളിൽ സ്ഥിതി ചെയ്യുന്നു. *ഗ്രേറ്റർ തലക്കാവേരി ദേശീയോദ്യാനം*,  നിർദ്ദിഷ്ട *റാണിപുരം ദേശീയോദ്യാനം* എന്നിവ കൊന്നക്കാടിനടുത്താണ്.  നീലേശ്വരവും കാഞ്ഞങ്ങാടുമാണ് ഏറ്റവും അടുത്തുള്ള നഗരങ്ങൾ. നീലേശ്വരമാണ് ഏറ്റവും അടുത്തുള്ള റെയിൽവേ സ്റ്റേഷൻ.

## ഗതാഗതം
ഇവിടുത്തെ റോഡ് വടക്ക് മംഗലാപുരമായും തെക്ക് കണ്ണുരുമായും ബന്ധിപ്പിക്കുന്നു.
മംഗലാപുരം-പാലക്കാട് റെയിൽവേ ലൈനിൽ വരുന്ന നീലേശ്വരം ആണ് എറ്റവും അടുത്തുള്ള റയിൽവേ സ്റ്റേഷൻ.
എറ്റവും അടുത്തുള്ള വിമാനത്താവളം വടക്ക് ഭാഗത്ത് മംഗലാപുരവും തെക്ക് ഭാഗത്ത് കണ്ണൂരും ആണ്.

## അവലംബം

വർഗ്ഗം:കാസർഗോഡ് ജില്ലയിലെ വിനോദസഞ്ചാര കേന്ദ്രങ്ങൾ